Euskara batura ez ginen kasualitatez iritsi.\nEkimen adoretsu eta lan luze eta sakon baten ondoko emaitza da euskara batua.\nEta ez zen eta ez da, ez, euskara batuak zer zekarren ez zekienik.\nHerri oso baten mintzabidea, adierazpidea, komunikabidea.\nHerri sakabanatu baten bateratzailea, lokarria.\nGarbi oso zeukaten hori guztia hartan burua, denbora, ardura eta jakituria jokatu zituztenek.\nEta garbi asko geneukan eta daukagu hori guztia hiztunok ere, euskaldun zahar, zaharberritu zein berriok.\nEuskaldunok euskera bakar bat behar dugu, zioen Txillardegik. Euskalkietatik euskerara pasa arte, euskerak ez du balio ez elkar ulertzeko, eta ez kultura-bide izateko.\nEta argi genuen non zegoen koxka nagusietako bat ere. Ezin garbiago azaltzen da Mitxelenaren hitzetan:\n“Batasunak, edozein batasunek gero, galera berekin dakar: ez da, hasi berrian behintzat, inoren ‘amaren hizkuntza’ izango, esperanto-usaina itsatsiko zaio noraezean, ñabardura aberatsik gabe agertu beharko du jendartean. Zer dugu, halaz ere, hobe? Horrelako euskara eskasa ala inolazko ez dena, hilik datzalako?” (“Pro domo” artikuluan).\nEta, halaz ere, aurrera egin genuen, bestela jokatuz gero zer zetorkigun bagenekielako.\nEta, badaezpada ere, mezu ulerterrazak barreiatu ziren han-hemenkako kaxkagogorrentzat. Horrela zioen, berbarako, Txillardegik:\n“Edozein herritan hizkuntza bakar bat idazten da; hizkuntza bakar bat erabiltzen liburuetan, prentsan, adinistrazioan, telebistan. Edozein herritan, nik dakidalarik, hizkuntza bakar bat erabiltzen da eskoletan”.\nEta bereziki zehaztuta utzi zien mezua:\n“Andaluzian, egia ote da españera baino lehenago haurrek Andaluziako dialektuen bidez ikasten dutenik? Ez dut inoiz horrelakori entzun”.\nOrain, mende erdi beranduago, ordea, lehengo mahaspasak ereitera etorri zaigu Plaza Barrian besaulkia izateak ematen dion irismenaz baliatzen den Adolfo Arejita akademikoa. Eta supazterreko mintzo goxoan edo inguruetako kale-hizkuntza naturalean barik erdara batu-batuan mintzatu da Deiako pulpitutik (2014/12/13):\n¿Cuál sería el mayor contratiempo del euskara batua?\n–El problema viene a la hora de ensamblar los dialectos. Nosotros apostamos por una aproximación progresiva. Entre el lenguaje oral y el euskera unificado es conveniente tener un puente de relación que aproxime a ambos extremos. Ese puente, en nuestra opinión, sería el denominado vizcaíno literario.\n¿Qué pasa con los euskaldunes que no saben desenvolverse en batua?\n–No saben relacionar su manera natural de hablar con el euskara batua. Es un poco triste y significa que tenemos que seguir trabajando en ello.\n¿Cuál es el mayor desafío que tiene el euskera por delante?\n– Las nuevas generaciones, pero no por el hecho de que aprendan euskera. El euskara batua es necesario, pero los euskalkis son el corazón. Si eso se va debilitando tendremos un porvenir oscuro, porque puede que haya muchos hablantes que sepan euskera, pero serán hablantes pasivos, que entienden pero que no lo utilizan salvo en determinados entornos formales.\nKezka, tristura eta esne txarra nagusi horrelakoak irakurtzean.\nEta galdera sorta bat jarraian:\nBa ote daki akademiko horrek, benetan, zer dioen?\nZer dela eta mintzo da euskalkiari eta euskara batuari buruz “ambos extremos” bezala? Zeren mutur dira?\nEta zenbat mende gehiago beharko du “aproximación progresiva” delako horrek ezinbestekoa dugun hizkuntz bateratzera iristeko?\nZer egiten du euskaltzain batek hori guztia zuritzen?\nEta nola ulertu behar da delako “los euskaldunes que no saben desenvolverse en batua” galdera maltzurrari ematen dion erantzuna? “No saben relacionar su manera natural de hablar con el euskara batua”?\nBaina saiatu al dira euskaldun horiek inoiz euskara bateratzailean murgiltzen? Saiatu ote dira bizitza guztian ordu pare bat behintzat euskararen inguruan zerbait ikasten? Saiatu al dira inoiz, El Correo gabe, Egunkaria edo Argia bezalako agerkariren bat irakurtzen? Egia ote da dena delako “vizcaíno literario” asmatu horretan sakontzen pasatzen dutela existentzia?\nEta zer begirune mota die akademikoak gure hizkuntzaren etorkizunaren berme diren euskaldun berriei? Zer saltsa-maltsa antolatu nahi du euskara batuaren eta hiztun pasiboen identifikazio tentel horrekin? Euskara batua eta euskalkiak ere ikasten hasi beharko dugu guztiok orain?\nHori al da euskara batzen hasi zenetik mende erdira atera behar dugun konklusioa?\nUlertu al du ezer hizkuntzaren batasunaren premiaz eta arazoaz? Ala duela berrogeita hamar urteko eztabaida burugabe haiei ekin nahian ote dabil berriro?\nAre gehiago, maiestatikoa ez bada ideiengatik behintzat ez dagokion erabilera, nor dago aipatzen duen “nosotros” horren atzean? Noren izenean mintzo da? Literatur bizkaiera bezain natural-naturala den plastikozko zubi proteiko baten eraikuntzan diharduen erakunde bazkaltiar baten izenean akaso?\nZertan dabil orduan Euskaltzaindian? Zer egiten du Akademian?\nEuskaltzain izan daiteke horrelako adierazpenak egiten dituena?\nNoiz arte eta zergatik jasan behar ditugu tamaina horretako purrustadak geure hizkuntza bateratuaren etorkizunaz buru-belarri arduratu beharko lukeen euskaltzain baten aldetik?\nEta Euskaltzaindiak ez du ezer esateko? Isil-isilik geratuko al da horren aurrean?\nEz horrenbeste, akaso, kantari moduan, nahiz eta haren estilo hautsia geure-geurea egin dugun eta, jadanik, ona ere iruditzen zaigun haren ahots lakarra.\nFilosofo bezala, berriz, zalantza gutxi: pentsamendua garatzeko, egokiago alemaniar erromantikoak hautatzea. Eta zer esanik ez filosofia politikoaren esparruari bagagozkio.\nBada, ebidentziari ifrentzua bilatuz edo, filosofia ongi ikasia behar zuen Patxi Baztarrika Hizkuntza Politikarako sailburuordeak Lete nahiago du filosofo politiko gisa bere eguneroko jardunerako.\nAzken Bat. Soziolinguistika aldizkarian kaleratutako artikuluan aitortua (43-55).\nEta aitortzeaz gainera, kolonialismo eta inperialismoaren aurkako borroketan etengabe injektatu nahi izan ohi den erresignazioaren filosofiaren estiloko bat garatu du gero lau lerrotan. “Amets txikien iraultza” deitu dio asmakuntzari.\nEta kontua behar bezala argitzeko, Leteren “nik ez dut amets haundirik” bertsoak baliatu ditu, filosofia berriaren muina ondo ikasi beharreko katixima baten modura lerrokatuta emanez:\nAmetsik bai? “Bai”, litzateke erantzuna, ezbairik gabe emana (…) Nolako ametsak, ordea? Handiak? “Ez”, litzateke erantzuna, hau ere ezbairik gabe. Ametsak bai, amets txikiak baina (50)\nProfetikoa? Apokaliptikoa? Dogmatikoa?\nZalantzarik gabeko axioma dibinoen parekoa behintzat, bai.\nBaina gauza txikien jainkoa asko poztuko balitz ere adierazpen horiekin, bihurri samarra ere izan daiteke irakurlea zenbaitetan eta, halabeharrez edo, hiru asmo ilun susma litzake ezkutaturik apaltasunaren filosofia horrekin garatutako diskurtso laburrean.\nLehendabiziko susmoa, ea filosofia aingerutiar horrek ez ote duen hogeitaka urteko hizkuntza politika odolgabea zuritu nahi izango, egindako eta egin gabeko guztia taxuzko, naturazko eta logikoena bezala agertuz.\nIldo horretan, “hazkunde jarraitu baten kronika da euskararen gizarte bilakaerarena azken hiru hamarkadotan” esaldia kontzientziak lasaitzeko asmakeria azkarra da, autokonplazientea eta errugabetzen duena, hain zuzen. Eta berdin-berdin jokatzen jarraituko dutela adierazteko esapide perfektua, alegia. Eta ondorioz, aise pentsa lezake irakurleak politikagile horien pairatzaileei ere jardun politikoa eta linguistikoa lasaitasunez hartzeko gonbita egiten zaiela aldi berean, “hazkunde jarraitu” bat izango baita etorkizunekoa ere.\nBaina “hazkunde jarraitu” horren kronikariari –pentsa dezake irakurle maltzurrak– segurua da ahaztu zaiola euskalduntze-alfabetatzeaz arduratzen ziren euskaltegien kontrako jokaldi ofizialak apuntatzea, eta euskarazko lehendabiziko egunkariaren aurkako kanpaina instituzionalak, euskarazko telebista publikoa inanizioz hiltzen uzteko arduragabekeria ziruditen erabaki politiko trinkoak… Eta seguru-seguru da ahaztu egingo zaiola kronikari horri aurrekontu berriekin euskarak (eta tartean, euskarazko egunkari nazional bakarrak) pairatu beharko duen murrizketa ere kontatzea.\nAre gehiago, egindako eta egin gabeko guztia zuritzeko ahalegin horretan irakurle madarikatuak irakurri du kronikak islatuko ez duen esperpentoraino iristen direla kontuak. Esate baterako, euskara administrazioan normaltzeko deitu duten Plangintzaldi horietako azkenaren ebaluazioak ezin hobeto erakusten du zer-nolako zafarrantxoa (kaosa, hobe) duten Eusko Jaurlaritzako agintarien esku dauden erakundeetan ere. Ebaluazioa ere horralakoa atera omen da, oraindik ez baitakite “administrazioetan euskararen erabilerari buruzko helburuak zein neurritan bete diren”.\nArrazoiak ezin garbiago mintzo dira “amets txikien iraultza” horren hizkuntz politikaz eta planifikazioaz: “administrazio guztiek ez dituzte erabilera planak definitu”, “erabilera planak definitu dituzten guztiek ere ez dituzte helburuak modu berdintsuan kuantifikatu”, “entitate guztietan erabilera planak ezartzeko erabilitako irizpideak ez dira beti berdinak izan”, “batzuek entitate osorako plana egin badute ere, beste batzuk lehentasunezko ataletan eragitera mugatu dira”.\nDuela urte eta erdi kaleratutako IV. Plangintzaldiaren Ebaluazio txostenetik atereak guztiak (12. orria).\nBaina horren guztiaren segidan, irakurle gaiztoak lehen begiratuan ikusten ez den beste kontu bat ere atzeman lezake amets txikien iraultza horren azpian, euskaldunon gogoan sibilinoki eta subliminalki beste zerbait ere injektatu nahi duen xedea agian. Hots, bestelako proiektuetarako ere amets handietan ez sinesteko filosofia geureganatu behar dugula defendatzen duena, errealismoaren filosofia erabili behar dela dioena, iraultzak pausoz pauso egiten omen baitira, inor ere haserretu gabe, guztiok elkarrekin eta eskutik loturik, denak lorez inguraturik… Izan ere, gauza txikien eta haundien Jainkoak ez molestatzeko eta haien irribarre paternalista sorrarazteko moduan jokatu behar da beti.\nEta gaizto-gaiztoa balitz irakurlea, beste mezu bat ere antzeman lezake aipatu lerroen artean gordeta, orain arteko agintariek sistematikoki jorratu duten estrategiaz mintzatuko litzatekeena. Mezu garbia: amets txikien filosofiarekin kudeatu dira politika guztiak eta hala kudeatuko dira aurrerantzean ere.\nEta berrikuntzen premia maiz eta asko aipatzen duten arren, denboraren larritasunaren nozioa galdua duen adore narrastari horrekin segituko dute politika guztiak inplementatzen, hizkuntzaren ingurukoak zein gainerakoak, amets handiek kolapsatu egin baititzakete gurea bezalako Herri txiki baten burua, gorputza eta arima.\nSubiranotasuna, Herri bateratua, Herri normaldua… gauza handiegiak dira baita amets izateko ere.\nBaina zer esan liezaioke irakurle xumeak, erdal elebakarrez inguratuta eta haien lobby monolingueek (baldin lobbytzat har badaitezke lege espainolak, armada espainiarrak, gobernu zibilak eta beste) kolonizatuta egonik, “gaur egun ez dago euskaldun elebakarrik gure artean –zorionez, gaineratuko nuke nik” baieztatzen duen Euskararen Normalkuntzarako Politikako arduradun bati? Zer aholka lekioke euskaldunak elebidun gaztelaniadun (baina ez ingelesdun, arabieradun, alemanieradun, txineradun…) ikusteagatik pozten den amets txikiko iraultzaile horri?\nAkaso, paulocoelho gutxiago eta hausnarketa pausatuagoak egiteko, Machiavelli eta Hobbesen laguntzarekin hasita, nahi bada; eta noizean behin, ez derrigorrez Fannonekin, jakina, baina bai agian Person, Calvet, Cabrera eta besterekin… hondartzaratzeko eta amets egiteko.\nAmetsen zerumuga zabaltzeko lehen urratsa, nonbait.\nAunque a muchos nos lo puede parecer, Iribas no es tonto.\nIribas tampoco es gilipollas, aunque a muchos nos lo pueda parecer.\nLo que Iribas es, aun cuando con su carita de angelito opusero de Comunión-Liberación no nos lo parezca, es un mamporrero.\nSí, mamporrero de unos intereses ideológicos muy concretos y definidos que, con ayudas diversas, incluidas unas supuestamente socialistas, pretenden convertir en no-vasca a la genuinamente vasca Navarra. Esta Navarra de donde tomó nombre la lingua navarrorum de la que todos los vascoparlantes se sirven, incluidos los no-navarros de esa realidad llamada Euskal Herria.\nPero además de mamporrero, es manipulador Iribas el consejero.\nSí: Iribas manipula todo aquello que no agrada a su universo ideológico.\nY lo hace de manera muy constante, el consejero.\nDe hecho, lleva varios años intentando, a voz en grito, que “esa entelequia de Euskal Herria” desaparezca de “su” Navarra upenera. Por cierto, una definición, esa de entelequia, que pretende utilizar con el significado de su reduccionista acepción en el diccionario de la RAE, y no en su primigenio sentido aristotélico o en el de las lenguas cultas circundantes. La neurona del consejero necesitaría mucho entrenamiento para ello.\nPorque, además de mamporrero y manipulador, es ignaro e ignorante Iribas el persistente. Un ignorante machadiano, uno de esos miserables que, envueltos en sus harapos, desprecian cuanto ignoran.\nE ignora no poco, el consejero. Y, consiguientemente, desprecia en proporción geométrica todo lo que, por oídas al menos, le suena a Euskal y a Herria, a Vasco y a Nación.\nY desprecia, tanto como ignora, la lengua de sus antepasados, y su historia, y su costumbres, y sus relaciones y parentescos, y sus deseos… y, cómo no, ignora también lo producido por los primeros y más grandes escritores clásicos vascos de La Entelequia, que, casualmente –maldición!–, eran navarros.\nIgnora que fue el navarro-navarro Bernard Etxepare, originario de Sarasketa y residente en Donibane Garazi (sí, el San Juan Pie de Puerto de los Iribas monolingües), el primer escritor vasco del universo universal y el primer poeta adorado por todos los vascos, incluidos los de La Entelequia.\nIgnora que el fiel súbdito nordista de los monarcas de Navarra, el insuperable Joanes Leizarraga, citaba ya en 1571 el nombre de La Entelequia como la realidad que de hecho era: “bat bederak daki Euskal Herrian kasi etxe batetik bertzera ere mintzatzeko maneran zer diferentzia eta dibertsitatea den”.\nTambién ignora, cómo no, que fue el autor clásico vasco por excelencia, Pedro Agerre “Axular”, navarro de sangre, origen (Urdax) y vocación, quien en 1643 describía ya la sospechosa estructura de La Entelequia: “Zeren anitz moldez eta diferenteki mintzatzen baitira Euskal Herrian: Nafarroa Garaian, Nafarroa Beherean, Zuberoan, Lapurdin, Bizkaian, Gipuzkoan, Alaba herrian”.\nPero él, Iribas el consejero, ignaro, manipulador y mamporrero, es tan grande, está tan alto, que cree tener derecho a ignorar, manipular e incluso atacar a los navarros por la retaguardia de la Educación.\nPero en serio: no esperará que Amaiur se rinda ¿verdad?\nAbuztuaren amaiera; udako oporretatik bueltan.\nETB1 ikusten jarri eta gure hizkuntzaren errealitate narrasean burua oinetaraino sartu, dena bat.\nArrazoia? Aranzadi Urduñan egiten ari zenari buruzko albistea. Partaideen lekukotasuna, behar bezala, euskara hutsean… harik eta nori, eta Pako Etxeberria forentseari, ezin euskaldun petoagori, egokitu zitzaion arte. Orduan –o! ustekabearen ustekabea!– Pako gaztelania dotorean mintzatzen!!!!!\nZalantza, beraz: ETB2rako prestatutako elkarrizketa azken unean ETB1erako ere aprobetxatua? Gizagaixoak! Haiei ere iritsi zaiek krisia eta aurrekontuen murrizketa!\nHandik ordu erdira, ETB2 delakoa jasaten. Iristen da Urduñakoa: Pakorena erdaraz, noski, eta, halaber, ETB1erako euskaraz mintzatu ziren beste partaide guztiena ere… Denak gaztelania puruan.\nOrduan ohartu etbko artezlarien (artezilarien?) logika inplizituaz: irain bat izango huke pertsonaia inportanteena hizkuntza hegemonikoan esaten duena gero indigenen eran ere errepikatzen jartzea; hori bai, bigarren mailako arkeologo-historialari horiek erraz komentzituko dituk: hizkuntza bietan egin ditzatela adierazpenak!\nHizkuntz politika aratza:\nEuskaldun gutxik ikusten gaitiztek,txo; beraz, mantenuzko gimnasia haientzat: programa errepikatuak, pilota-partidak, interes eskaseko saioak…\nEta larunbat-igande arratsaldeetan, sutondoan amona eta aitona baizik ez daudenean, meza santuak, mexikar abestien emanaldiak, tango-txapelketak, hitzik gabeko saioak…, ezaguna baita gor daudela aiton-amona euskaldun gehienak, mexikarrak pilo bat gustatzen zaizkiela, eta iloba txikiak bitartean ordenagailuan edo watxapeatzen dabiltzala, telebistari erreparatu ere gabe.\nInoiz intereseko zerbait emanez gero, arazorik ez elkarrizketak eta adierazpenak gaztelaniaz, gaztelania puruan emateko, ezaguna baita euskalduna definizioz dela elebiduna, gaztelania eta euskara arazorik gabe ulertzen dituena.\nIkusle inozoaren galdera baboa, bat-batean:\nEzinezkoa ote, gaztelania hutsez diren adierazpen eta mintzaldi luze horiek ETB1ean euskaraz laburturik ematea? Euskaraz bakarrik, alegia.\nEuskaldun belarriaren patua: salbuespenik gabe, gaztelaniazko diskurtsoa –ezetz bat bera ere topatu frantsesez, ingelesez edota errusieraz burutua!– jasan beharra. Baita ETB1ean ere.\nEuskal TeleBista izenez, definizio bakarra izanaz: euskaldun komunitatearen ezabatze sistematikoa garatzen diharduen telebista publikoa.\nLatza eta ikaragarria ETB2k objektiboki burutzen duen funtzioa, linguistikoa eta kulturala nagusiki.\nEsatea bera ere gogorra bada ere, ETB2k EZABATU egiten du euskararen eta euskaldunen presentzia. Hutsaren parean uzten du euskal komunitatea. Ez balego bezala jokatzen du. Urtu egiten du, errukirik gabe, euskaldunon zingiratxoa erdaldunen ozeanoan. Euskalduna ez da ezer ETB2rentzat. Zapaldu beharreko zomorroa besterik ez.\nMonolingue izateko erabakia hartu duen erdal komunitateak inoiz ez du ikusiko euskaldunik ez euskal kulturarik ETB2n. Akaso, folklore baskoa.\nEta euskarari dagokionez, ETB2ren armak oso dira ezagunak: bere saioetan –berdin “teleberri” zein tertulia, erreportai edo saio burutsu– ez du eragozpenik euskaldunak, euskaldun guztiak, erdaraz mintzaten jartzeko.\nAzpitituluen errekurtsoa beste hizkuntzetako jendearentzat asmatua da, ez euskaldunontzat. Hemen denok baitakigu gaztelaniaz.\nHorixe ETB2ren “filofosofia”.\nEta Hizkuntz Politikaz arduratzen diren politikari euskaldun-euskaltzale-abertzaleak, pozik.\n“Vamos por el buen camino” esango dute irribartsu ETB2rako adierazpenetan.\nEta ondo grabatua geratuko denez, ez dute gero hori bera euskaraz errepikatu beharko ETB1erako, hemen, ezaguna denez, denok baikara gaztelaniadun.\nEta ni ohartu gabe!\nZenbat gustatzen zaizkidan ETBk ematen dizkigun teleberriak!\nHaien adiktoa naiz dagoeneko.\nEzin haiek ikusi gabe igaro eguna. Ez eta oporretan ere!\nHerenegun hasi udako oporrak, eta gaur, goiz erdian, kafea baino lehen, monoa nabaritzen nuen ene baitan.\nZeren eta ETBk badu barne-monoak eta tximinoak sorrarazteko ahalmena. Batez ere teleberriek.\nNolako teleberri ederrak!\nUrkullu hasteko, Urkullu jarraitzeko eta, ustekabean, gaur bezala, Alava generalaren ezpataren misterio misteriotsua eta garrantzitsua!\nOso irizpide onez erabakita, amaierarako Gazako sarraskiarena. Eta Argentinako krisi latza. Eta afrikarrei besterik ez doazkien ebolaren txikikeriak.\nHori bai kazetaritza eta berriak ondozkatzeko irizpide garbia!\nHori bai orgasmoa izan dudana!\nEz Ukrainarik, ez Libiarik, ez Irakekorik, ez ekonomi arazorik, ez buruko minik…\nIa TVE1eko Madril paradisiakoan bezala, txo!\nHan, jakina, Rajoyrekin eta besterekin atondua entsalada.\nHemen, atzoko saninazioak eta Urkulluak eta ezpatak eta wifi arriskutsuak!\nEta Irun eta Arminoiko kotxe-erretentzioekin, gainera! Gu geu ere bai! Azkenean! Madrilen bezalatsu!\nNolako erreportaia luzeak Laredo eta laredotar baskongadoez!\nEta, Europako Herri bat garela erakusteko, Frantziako Landetara ere joaten garela erakusten duen erreportaia sakona!\nEta teleberria amaitzear dagoela, Muna-munilla, el obispo abispilla, arazo guztien maratila!\nErabakitzeko eskubideaz mintzatzen!\nErredio! Nola geratuko ETBko teleberria ikusi gabe?\nNola, eguneroko adikzioa elikatu gabe?\nAurten ez noa atzerrira!\nETB behar dut bizi-irauteko!\nEITBk Kristobal Kolon India-Ameriketara iritsi zenekoa erretransmititu izan balu, bertakoren bat agertuko ote zen erretransmisioan? Indiorik ikusiko ote genuen delako “deskubrimendu” hartan? Hara iristeaz aparte, Kolonek ezer “aurkitu” zuela ikusiko ote genuen harako ETBko erreportaian? Benetan?\nToxo-Menendeztarrak India hauetara iritsi direla eta, bertako indiorik ikusi al du inork ETBn maiatzaren lehenean emandako albistegietan? Indio esukaldunek baizik entzuten ez duten euskarazkoetan beharbada? Bai? Ziur?\nKonkistatzaileez gain, ba ote zegoen Bilbo handietan bertakorik 2014ko maiatzaren lehenean? Ez ote zuen ETBk antzemango bertako produktuak direla adierazten duen “lab-ela”rik inguru haietan? Plopezak eta Usordoak ote ziren Bilbon zeuden guztiak?\nEgia ote da gogokoago dituela eusko gobernuko Alderdiak “gizarte-elkarrizketa” interklasista aldarrikatzen duten sindikatu “sozialista-komunistak”, zinezko konponbide sozialaren alde borrokatzen duten “labela”dunak baino? Hain urruti joan ote zaizkio interesak eta planteamenduak “gure” Alderdiari?\nNork zioen EAJren eskuetan zegoela EITB? Ez al du ematen akaso, iruzur politikoa eginez, Jaurlaritzaz jabetu ziren harako unionista hispano haien eskuetan segitzen duela oraindik ere? Inork erreparatu die tertulietan, bai euskarazkoetan zein erdarazkoetan, agertzen diren pertsonaien nortasun ideologikoari eta proportzioari?\nEgia ote da orain boterean dagoenean bururatu zaiola EAJri ideologia desberdineko tertuliano guztien presentzia bermatzea EITBen? Zeharo demokratak izan arren (eta ez zaitez izan…!), presentzia eta ahots-potentzia berdina eskaini behar ote zaie gehiengo abertzaleari eta minimalismo unionistei?\nHaiek berek formateatutako hauteskunde “demokratikoetan” irizpide berdinak erabiltzen ote dira alderdi politikoen presentzia bermatzeko? Hauteskunde-garaian denbora berdina eskaintzen ote zaie telebista-irratietan, presentzia politiko erresiduala baino ez duenari eta gehiengo politiko formala izan duenari?\nEz al du Alderdiak ezer ikasiko Plopezen gobernuak egindakoetatik? Ez al daki oraindik komunikabideetan duela bere proiektu politikoaren arrakastaren zutabe garrantzitsuenetako bat?\nEdo iruzurra al da akaso batzokietako leihoetan zintzilik duen pankartak saltzen digun proiektua?\nBokazioa zuen, zinez, boxealariarena.\nIzana bakarrik zuen falta.\nBaina bazekien ora et labora metodoarekin laster lor zezakeela hura ere izenaren estalpean.\nEta hartan ahalegindu zen, boxealari izana lantzen.\nHalaz ere, ikasketa sakonak egitea falta baitzitzaion oraindik, batxilergoan ikasia zuen latin apurrak ez zion argi bereizten uzten boxealariak ostiatzaile ziren ala ostiario.\nIzenak izen, bazekien edonola ere ostiak eta zartadak banatzen ikasi behar zuela ahalik lasterren.\nEta ekin zion entrenamenduari.\nEta lehendabizi, ostiak non erraz eman eta, jakin izan zuen apaizgoa zuela bide egokiena.\nEta apaiz egin zen eta berehala hasi zen ostiak banatzen, han eta hemen, zahar eta gazte, gizon eta emakumeen artean.\nBaina leun eta metaforikoegiak iruditurik, ahaleginak areagotzea erabaki zuen segidan.\nBerak, izatez, Frazier eta Ali zituen gogoan.\n– Haiek bai ostiak, ematen zituztenak. Haiek bai eredugarri! -esaten zuen bere golkorako.\nEta hartan hasi zen zoro-moro.\nEta baita lortu ere hautatutako bidea urratzea, gotzai bilakatu baitzen denbora gutxian.\n– Benetako Ostiarioa zaitugu -esan omen zion ingurukoren batek, fedearen zaindaritzat edo hartuz.\n– Kategoria handiko ostiak bana ditzakeen boxealaria, beraz -pentsatu zuen berak segituan.\nEta orduan, Jainkoak lepotik errosarioarekin tinko lotua zuela, hasi zen hara eta hona ostiaka, bidean Foreman eta Urtain iruditzen zitzaizkion guztiak K.O.z garaitu eta garbitu nahian.\nEta bokazio sutsu hura sustatuz iritsi zen iritsi zen tokira: lehen mailako txapeldunen, edo beharbada hobe, mitra eta capelo-kapeladunen kategoriara.\nHuraxe bai poza hark hartu zuena!\nBehin buru-buru izanik eta karguari zegozkion infula guztiekin, erruz ateratzen zitzaizkion ostiak, benetakoak, hala ukabiletatik nola ahotik.\nBaina ordurako ikasketa sakonak eginda zituenez, bazekien bere bandokoak ez zirenei baino ez zizkiela eman behar. Eta halaxe jokatu zuen aurrerantzean, baita jubilatutakoan ere.\nAre gehiago, jubilatutakoan agertu zen benetako ostiario eta benetako ostiatzaile bezala, izan ere, santutasunaren aldarean zeukan diktadore doilorraren apologia egitea otu baitzitzaion kristau bezain piadosoa zirudien sermoi batean.\nEta haren ahots erlastuak, gurinezko hitzen artean, jolas demokratikoaren fruitu huts balitz bezala zabaldu zuen aspaldi jasandako diktaduraren izua.\nEta azkenean gailurrera iritsia ikusi zuen bere bokazioa: argi eta garbi erakutsi zuen bera zela demokraziaren OSTIATZAILE nagusia eta, hitzekin nahasketarik egon ez zedin, baita ideologia faxistaren betiereko OSTIARIOA ere.\nHan zegoen bera, BRONKO BAREA, ukabila biak eskuzorrotan sartuta eta buru gainetik jasota, guztien aurrean, boxealari bihurtuta.\nEta sermoi apologetikoaren amaieran, bertan zeuden agintariek AMEN esan zuten, burua begirune handiz makurtuz.\nOSTIARIOA: latinez ostiarius, jagolea, zaindaria, zaintzailea.\nZein errealismo-motak aholkatzen du Euskadi Gaztea izeneko irrati publikoan, goizero, euskaraz ez dakien esatari baten presentzia hiru bat orduz?\nNoiz arte jasan behar dute gure belarriek euskaraz ikasi nahi ez duen analfabeto baten mordoilokeria nardagarria?\nHori da akaso ikasi eta landu beharreko euskara berria?\nHain al da bikaina eta ezinbestekoa “aingeru” horren umorea?\nZertarako asmatu ziren euskaltegiak?\nEz al dago irrati publiko horretan (guk gure zergekin ordaindutako irratian, alegia) tipo hori mikrofonoetatik urruti bidaltzeko ahalmena duenik?\nAntza denez, Erkidego honetako hiriburuan espainiar militarismoaren apologia egiten duen monumentu bat Emakumearen egunean morez margotzen ibili ziren gazte zenbaiten gurasoek 23.000 euroko isuna ordaindu beharko dute zigor gisa.\nKrisi garaian egonda ere, garestiak dirudite, benetan, lau metro koadroko margoa ezabatzeko lanak!\nBaina Udalak kalkulatu ditu lanon kostuak eta horrela izango da!\nDena dela, astakeria litzateke gazte horien aldeko elkartasuna eskatzea Pantoja izeneko bati erabilera anitzeko enparantza erraldoia negozio propiorako erabiltzeagatik kobratu ez zion hirian?\nEta Emakumeen erakundeen elkartasuna eskatzea?\nSindikatuen arabera, azken hiru urteotan 3.000 lanpostu baino gehiago suntsitu ditu Osakaidetzak, eta ez da izan, ez, osasun-premiarik ez dagoelako.\nIdeia txarra litzateke aurten Eusko Jaurlaritzak Abiadura Handiko Trenari egotzi nahi dion 350 milioi euroko aurrekontua Osakidetzako kontuetara pasa dezala proposatzea?\nEtorkizuneko AHTaren ustezko erabiltzaileak zenbat eta nolakoak (aberatsak? madrildarrak?…) izan litezkeen kalkulatu ere gabe, ez ote ziren askoz eta askoz gehiago izango Osakidetzako oraingo erabiltzaileak? (euskal hiritarrak, ez aberatsak…).\nHasi besterik ez, eta galdera bete galdara dagoeneko!\nAla galdara bete galdera?\nGure hizkuntza-egoera ez dago arranguratarako, baina egia da kezka handiz jaso duela Euskararen egoeraz eta etorkizunaz kezkatzen den hainbatek Soziolinguistika Klusterrak saritu dituen lanen berria.\nKezka handiz diogu, zeren eta saritu diren lan horien izenburuek ez dirudi garai onik iragartzen dutenik.\nPanorama teknologiko-teknokratikoa, arazoaren erroetan sakontzako premiarik ez duena, ideologien amaiera laudatzen dutenetakoa, konponbide estrukturalak behar dituzten kontuen aurrean partxeoak bideratzen dituena…\nKezkagarria, egiatan, tokian tokiko ekintzatxoak prestatzera mugatzen diren proiektuak bakarrik sustatzen hasiak bagina: zuk hor lantegian, nik hemen eskolaz kanpoko ekintzetan, hark han mendi-elkartean…\nEta ematen du horretaraino urritzen eta murrizten ari garela gure jarduera, gure gogoa eta gure pentsamendua.\nBaina kezkagarria litzateke halaber, sari-banaketan izango den Hizkuntz Politikako ordezkariaren presentziarekin nolabaiteko onespena eskainiko balitzaio hizkuntzaren errealitatea ikusteko eta “konpontzeko” planteamendu horri.\nHorrek ez luke, noski, hizkuntza-gatazkak atzemateko, aztertzeko eta gatazka-korrelazioak aldarazten saiatzeko Aroa itxiko, baina susmatzekoa da, ordain gisa, buru-zuritze eta lasaigarri ezin hobea eraman lezakeela Boterean dauden agintari politikoek.\nEta tolerantziaren eta gatazken errosoluzioen garaian egonik ere, inoiz baino gutxiago utzi behar zaie orain Hizkuntza-Politikaren ardura dutenei lasaitasun egonkorretan erortzen eta euskaldun onaren “buenismoak” sustatzen ibiltzen.\nEz da, ez, han eta hemen partxeatzen ibiltzeko momentua. Ezta ere argia gero eta lausoago duen putzu honetatik aterako ez gaituzten programak eta tekno-txantiloiak betetzen ibiltzeko garaia.\nFuntsezko analisi eta planteamenduen premia dugu, haien gordinak inoren kontra jartzera eraman gaitzakeen arren.\nEuskaldunak ezin du boterean dagoena lasai utzi, pentsatuz hark ongi dakiela nola jokatu behar den, eta gero, harengan itxaropena jarriz, ondo bideratuko gaituela sinetsi.\nGure eginkizuna ez da euskaldun-fededun onak bagina bezala haren jarduera sustatzea.\nHangoa zein hemengoa izan, Agintean dagoenak dagiena kritikatzea dagokigu lehenik eta behin. Planteamendu politikoen hariak, nondiknorakoak eta ondorioak agertzea dagokigu. Eta baita, behar denean, salatzea ere.\nEta taxuzko ezer egingo bada, diskurtsoa ideologizatzetik hasi behar da; gatazkak eta arrazoiak, historikoak zein soziopolitikoak, agerian uztetik hasi behar da; hizkuntza-zapaltzaileak, gizakiak zein erakundeak edo mekanismoak, identifikatzetik hasi behar da…\nEta hori da, hain zuzen, sustatu behar dena eta lehenetsi behar dena.\nEta saritu behar dena.\nEta hori guztia gutxitxo iruditurik edo, “Zurriola eta Kontxa” arteko toponimoa ere (“Ondarreta eta Kontxa artean” esan behar zukeen albisteak) gaztelaniaz bakarrik eman dakiokeen zehaztapenarekin eskaini du EITBek: “zona del Pico de Loro”.


Teknologien Faroa: Itsasargi itzaltsua | Azkue Fundazioaren Egunkaria\nUrtea bukatzen ari delako izango da, udazkena delako edo nik zer dakit, baina farotik ikusten direnak ez dira albiste batere argitsuak. Tematu beharra dago eta jendea ez deprimitzeko bi faro segidan argitaratuko ditugu, bat iluna eta bestea argia, behintzat batean argi apur bat izateko. Hemen lehena, faro iluna.\nKamera bidezko kontrola zabaltzen ari da eta adimen artifizialari baturik joera autoritarioentzako aukera handiak ematen dituela argi dago. Estatu Espainiarra, adibidez Europa mailan kamera gehien dituenen artean aurkitzen da; zehazki bostgarren postuan. Adituek ohartarazi dute eztabaida publikoa ireki behar dela, joera autoritarioak hedatu baino lehen.\nFrantzian aldiz, Emanuel Macronen gobernuak aurpegi detekzioa aktibatu nahi du, zerbitzu publikoen erabilerarako identifikazio metodo bezala. Zalantza handiak daude baina, horretarako bakarrik erabiliko den. Europako legedian, pribatutasunaren aldeko zenbait lege onartzen diren bitartean, zenbait estatuk bere bide propioa egin nahi dutela dirudi honetan ere.\nGertuko bi adibide soilik dira, Europako teknologia gehiena beraien esku ez dagoela kontutan hartuta, oraindik zalantza gehiago sortzen dituena. Estatuek kontrolerako erabiliko badute, behintzat kontrol (ustez) demokratiko baten pean egingo da, baina teknologia hauen guztien kontrol totala eskuratzea ezinezkoa da, teknologia bera kontrolatzen ez denean.\nSnowden-ek Errusiatik Google, Amazon eta Facebooken eredua bortizkeria dela esaten jarraitzen du. Facebook-ek Cambridge Analyticarekin gertatutakoaren ondoren gauzak konponduko zituela uste zuenan ere jai du, praktika horiek oraindik erabiltzen jarraitzen dira eta ugariagoak dira orain. Google famatu izan zen bere lan kultura irekiagatik, bada orain irekitasun horrekin amaitu eta langileen kexak saihestu, zelatatu eta sindikalizazioaren aurka dihardu. Zerbitzu erabiltzaileentzako albisteak ere ez dira onak, pribatutasunaren kontrolerako neurri gehiago ezagutarazi bazituen ere, ez dira nahikoak.\nJoera batzuk ez dirudite ez on, ez txar bere horretan, neutralak ezta ere, adibidez “vishing” deitzen ari zaion hau. Adimen artifiziala baliatuz, mostra txiki batekin gure ahotsa simulatzea lortzen duen teknologia jada gurean da. Ahotsa galdu duen pertsona baten ahotsa klonatzeko balio dezake edota batzuek erabiltzen ari diren moduan iruzur berriak asmatzeko.\nAntzeko zerbait gertatzen da 5G teknologiarekin ere. Microsoft, Baidu, Qualcomm, Western Digital edo Alibaba bezalako munduko teknologia konpainia handietako hainbat aditu eta buruzagik 5G sareek eta Adimen Artifizialak Internet mugikorra irauli eta mundua eraldatuko dutela iragartzen dute. Ados, baina zeinen alde irauli? Etxeko atea virus batek itxi digula konturatzen garenean akaso, esnatuko gara.


Finlandia, 1865. Fredrik Idestam izeneko meatze-ingeniariak papera egiteko errota ipini zuen Tammerskoski ibaia ertzean, Tampere hirian. Garai hartan Finlandia Errusiar Inperioaren barruan zegoen oraindik, 1918ra arte ez baitzuen independentzia lortu. Baina industriak bultzada handia izan zuen eskualde horretan, eta gerora Tampere Finlandiako Manchester ezizenaz egin zen ezagun. Eztanda industrial horretan, Idestam ez zen atzera geratu. Alderantziz, errota hartatik ateratako papera 1867ko Parisko Erakusketa Unibertsalera eraman zuten, baita brontzezko domina irabazi ere.\nNokia gurpilen iragarkiaNokia gurpilen iragarkia\nOrduan, beste errota bat martxan jartzea erabaki zuen Idestamek, Nokianvirta ibaiaren ertzean. Ibaiak izen hori zeukan, inguru horretan nokia izeneko lepahoriaren antzeko ugaztun txiki asko zebiltzalako. Eta Idestamek izen hura ipini zion bere enpresari.\nEuropako industrializazioak paper eta kartoi eskaera izugarri handitu zuen. Eta Nokia proportzio berdinean hazi zen. Etengo ez zen hazkunde hartan, beste bi enpresa izan zituen lagun energia hidroelektrikoan hain aberatsa zen lurralde hartan; 1898an sortutako Finish Rubber Worksek lehengai berri bat ustiatu zuen, kautxua, eta gurpilak eta zapatak egiten hasi zen arrakasta handiz; Finnish Cable Works 1912an sortu zen, telegrafo eta telefono sareak indartzeko beharrari erantzuteko. 20ko hamarkadan hasi ziren bi enpresa horiek Nokia izena erabiltzen, ofizialki Nokia taldea 1967a arte sortu ez bazen ere.\n70eko hamarkadan, telefonia mundua elektromekanikan oinarrituta zegoenean, Nokiak sekulako arriskua hartu zuen lehen sistema digitala erabiltzean. Baina asmatu egin zuen. 1981ean lehen telefono “mugikorra” –hamar kiloko pisua zuen– egin zuen, eta 1984an, bost kilo besterik pisatzen ez zuen Mobira Walkmanen eskutik, iraultza ekarri zuen. Duela hamar urtetik hona, 1998az geroztik, telefono mugikorren munduko ekoizle handiena da.\nNokiak dagoeneko ez dira existitzen, industrializazio basatiak Finlandiako lakuetan bizi ziren ugaztun igerilari horiek desagerrarazi zituelako. Baina, paradoxikoki, nokia da mundu guztian suomierazko hitzik ezagunena.


ANGIOZARKO SUHILTZAILEAK - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\nAstearte honetan, eskolako nagusienak Oñatiko suhiltzaileen parkean egon ziren, baita ekintza zirraragarriak egin ere; mahukarekin ura bota, barran behera irristatu, kamioien igogailuan igo.... suhiltzaileen egunerokoa ezagutuz eta praktikan jarriz. Gure eskerrik beroenak hain jator tratatzearren eta hartu zuten denbora hartzearren !! datorren kurtsorarte!!\nliga martxoa artoa igeriketa danbor liburu gona antzerkia #ESKOLA FESTA sindromea science KRISTINAENEA ageda lorez IBILBIDEA porrotx txistorra SUKALDEA ingurunea egunerokoa katu inauteria zelai olentzero igela proiektua UDALETXEA ENTSALADA ikastaroa nazioarteko ukendua GAZTAÑAGA paseotxoa KIROL tresneria TRIPAKADA arotzenea HAMAIKETAKOA hirutxulo KORRIKA hitzkuntza oilasko euskara #irteera eskea irudia Guraso elkartea EURIA Igeldo TXITAK INKUBADORAN from angiozar eskola on Vimeo. txokolatea adin aldaketa basoa programa Txirrita ARGAZKIAK aste santua bideo saskia MOZORROA ELURRA Introduzca el texto aquí abenturak eguraldi intsektua irteera zuhaitz familia MUSIKARIA ingelera festa yogurra proiektu barria koplak klima eguraldia ipuinak EMAKUMEA GAZTAINA inurria neska platanoa sariduna Martxoak 8 munduko etxea GOZATU altxorra Elkarrizketak lana AMANCAY xumea esperimentu mad PETER PAN Ereñotzu koloreak pirritx park gorria imanol ipuin AUTOBUSA batidoa GIZON zapaburu ipuina didaktikoa eskola txangoa tanborrada ZABORRA san sebastian unitate baratza zozketa TOPAKETAK zaindu europa bizimodua AKURIUM ereñotzu urtebetetzea murala Musika GELAK Imanol Mercero klipa bizirik JAIA Ostadar bizipenak SOKATIRA TOLOSA hiruhilekoa bisita bidaia BALEA PROIEKTUAK futbol baserria LAGUNTXO down gonbidatu NEURKETA osteguna MUTIL eguna duatloi sukaldaritza JOLASA marrazoak altxorraren kutxa ilusio amaia grabazioa AGENDA errezeta AZTERTZEN mari JANA IBAIA ekitaldi bixita COOKING kontaketa 21 txiki BIKAINA santa HaurHezkuntza BERDINTASUNA kutxa GABONAK bolondres ikasleak JANARIA tomatea topaketa zientzia liburua PAILAZOAK kontalari natura planeta udaberria oporrak tailerra hiriburu txandaka


LUIS MARI ALUSTIZA, SANTIAGOKO KAPITAIN BERRIA\nLuis Mari Alustiza, 51 urtekoa, Santiago Konpainiako kapitaina izateko hautatua izan da, ostegun honetan Santiago Auzo Elkartean burututako hauteskundeetan. Alustiza 2015etik eta 2018era konpainiako tenientea izan da eta 2010 urtetik 2014ra berriz alfereza. Dagoeneko, 30 urte baino gehiago daramatza San Martzial Alardean desfilatzen, beti ere Santiago Konpainian. 1985tik 2009ra bitartean […]\nIñaki Díaz, Santiagoko Kapitaina izateko hautatua\nIñaki Díaz Esnaola, 46 urtekoa, ostegun honetan Santiago Auzo Elkartean burututako hauteskundeetan Santiago konpainiako kapitaina izateko hautatua izan da.


PROBA TEKNIKOENGATIK, 1. ETA 3. LINEEN INFORMAZIOA OKERRA DA\nEskualdeko Hiri Garraioaren sistema teknologiko berriaren probak direla-eta, 1. (Unibertsitateak) eta 3. (Zirkularra, mendebaldea: Hirigunea – Antsoain) lineetako denbora errealeko informazioa okerra da. Arazoak markesinetako taulei, Infotuc webguneari eta Tu Villavesa aplikazioari eragiten die.\nInformazioa zuzen agertzen denean berriro, jakinaraziko dugu. Barkatu eragozpenak.\n‘EHGko birkarga’ aplikazioak ahalbidetzen du sakelako telefonoaren bidez Eskualdeko Hiri Garraioko txartelak kontsultatu eta birkargatzea.\nAplikazioa proba pilotu moduan erabiliko da, Android sistema eragilea duten sakelako telefonoetan baino ez dago operatibo eta soil-soilik NFC teknologia duten mugikor-modelo batzuetan.\nMota horretako sakelakoak dituztenek edozein unetan eta eskudirurik behar izan gabe birkargatu ahal izango dute Eskualdeko Hiri Garraioko txartela.


Pedro Sánchez (espainiako selekzioaren Eurobasket saskibaloiko emakumezkoen lehen bisita | CSD - Consejo Superior de Deportes\nFederazioei laguntza deialdia programarako, emakumea eta kirola.\nPedro Sánchez (espainiako selekzioaren Eurobasket saskibaloiko emakumezkoen lehen bisita\nPedro Sánchez, hauxek zoriondu zituen bere ahaleginak, hil eta adiskidetasuna, nork bere trascenderá utzi behar dira\nJarduneko lehendakariak Gobernu alegia, Pedro sánchez, gaur goizean bertan parte hartu zuten agurtzeko aukera kirol kontseilu nagusiak, emakumezkoen eskubaloi taldea al doa, Riga arratsaldean europako txapelketan parte hartzeko Kolonbia eta 2019 Serbia.\nHitzaldian, Pedro Sánchez, hauxek zoriondu zituen bere ahaleginak, hil eta adiskidetasuna, nork bere trascenderá utzi behar dira, ondarea, esan du sánchez, printzipio eta balioekin zerikusi duten belaunaldien jasota ageri dira, “ adibide onak zarete gure herrian gertatzen ari diren gauza asko ikusi eta gero eta gehiago jo behar dugu ” lehendakaria.\nLagun izan ditu jarduneko presidenteordeak sánchez, Carmen Calvo, alegia, kirol kontseilu goreneko presidenteak, maría José Rienda, kiroletako zuzendari nagusiak eginda (CSD, saskibaloi federazioaren presidenteak eta Mariano Soriano, Jorge Garbajosa.


ikasbil.eus: Docutec: Teknonekatuta ez egoteko aholkuak\nTeknonekatuta ez egoteko aholkuak\nLibe Mimenza kolaboratzaileak hainbat aholku partekatu ditu Euskadi Irratiko Amarauna saioan, teknologiak eragiten duen antsietatea saihestu, lanetik deskonektatu eta bizi-kalitatea hobetzen lagunduko digutenak, hain zuzen ere.\nLibe Mimenzak adierazitako hiru aholkuak kontuan hartuz gero, errazago gertatuko zaigu teknologiatik deskonektatzea eta telefonoan jasotzen ditugun mezu eta jakinarazpenei arreta eta denbora gutxiago eskaintzea.\nNagore Telleria. Eta orain hitz egin dezagun deskonexioaz.. Libe (barreak).\nGorka Otaegi. Hori da.\nLibe Mimenza. Bai: Azkenean batzuetan sentitzen dogu (dugu), ezta?, eta azkenaldian gero eta gehiago. Hortik badagoz (badaude) hainbat pelikula eta horrelakoak gainera, kontatzen deuskuenak (dizkigutenak) jasaten dogun (dugun) manipulazio guztia eta orduan heltzen da egun bat esaten doguna (duguna) “behar dogu (dugu) deskonektatzea”, dela horregatik, dela baita ere bizi dogun (dugun) aro honetan telelanak ekarri dauen (duen) telezamagatik, ezta?...\nGorka Otaegi. Bai.\nLibe Mimenza. … eta baitta (baita) batzuetan sentitzen dogulako (dugulako) pues (bada), nolabait itoko naz (naiz) jakinaraztea, e, … honetan...\nGorka Otaegi. Tekno nekatzen gara, ezta?, batzuetan, ezta?\nLibe Mimenza. … Bai.\nGorka Otaegi. Eta gogoa izaten dugu ordenagailu eta traste guztiak botatzeko\nLibe Mimenza. Bai. Eta hitz egjten da horretaz kontzeptu bezala, dena bota eta neke teknologikoari aurre egin beharra. Eta orduan, pues (bada), hor, hainbat urrats aipatzen dira ta (eta)...\nGorka Otaegi. Trukoak (trikimailuak) emango dizkiguzu?\nLibe Mimenza. Bai, errezeta txiki bat izango balitz bezala\nGorka Otaegi. A! beida (begira), ze (zein) ondo!\nLibe Mimenza. Orduan, lehenengo urratsa izan beharko litzake (litzateke) ondo bereiztea. Hau da, telefonoetan, batez ere telefonoaz hitz egingo dot (dut), baina pantailez inguratuta bizi gara. Orduan, denetan egin beharko genuke ariketa hau, baina intrusiboena mugikorra da. Eta mugikorretan ondo bereiztea pertsonala eta profesionala dena, ezta?. Bereizi pantaila aurrean gaudenean, e, bai lanorduetan eta baita aisialdian ere zer dan (den) hor daukaguna.\nOrduan egin beharko genduke (genuke) bereizketa bat, eta gero erabaki ea metodo erreaktibo batekin arituko garen edo guk egingo dogun (dugun) erabakia. Hau da, e, gauzak jaso ahala erantzungo ditugun, segituan erantzutea pantailan jasotzen dena, ezta?, izan testu-mezu bat, izan laneko mezu elektroniko bat, sare sozialetako erreakzio bat edo dana dalakoa (dena delakoa); edo guk erabakitzea noiz hartuko degun (dugun) gure aire-kapsula edo leihoa hori dena kudeatzeko.\nEgin daiteke erabaki propioz, e, zeuk esanez, bueno bale, “hor dago dena, baina kenduko ditut jakinarazpenak pantailan agertzea eta bakarrik agerraraziko ditut nik erabakitzen dudanean”; badaude botoiak eta tresnak horretarako. Apur bat zeuk erabaki eta gero, egia da, honekin gertatzen dena da erabatekotasun, bat-bateko konexio aro honetan, ba, hitz egin egin behar degula (dugula) gure ingurukoekin ezta? jakiteko zein dan (den) gure konexio digitalarekiko harremana.\nHori litzake (litzateke) bat. Bigarrena, laburrago azalduta da espektatibak errebisatzea (berrikustea), eta orduan doa aurrekuarekin (aurrekoarekin) lotuta, esan dodanakin (dudanarekin). Espektatibak (aukerak) errebisatu (berrikusi) inguruko denak jakiteko noiz egongo zaren online, noiz erantzungo dezun (duzun) eta ez. Zer(en) bat-batekotasuna da sartu deuskuen (diguten) beste tranpa terrible (itzel) bat.\nOrduan, bigarrena litzake (litzateke) hau, espektatibak errebisatu (aukerak berrikusi), eta, eta, horrekin lotuta, hartu gure sarrera-ontzien kontrola, hirugarren urrats bezala. Hau da, jasoko dogun (dugun), e, informazio-dosiaren kontrola. E, guk hartu beharko genduke (genuke) horren kontrola eta daukagun obsesio hau zeroan lagatzeko (uzteko) jakinarazpenak kudeatzeko, pues (bada) taktika bat edo beste hautatu.\nLehenengoa litzake (litzateke), agian jakinarazpen batzuk kentzea. Nik aspaldi ditut deskonfiguratuta sare sozialetako jakinarazpenak. Horrek neri (niri) funtzionatzen deust (dit). Ziurrenik, horretan egunero lan egiten duen pertsona batek, ba, ezin du permititu (onartu) hau. Behar du jakitea (jakin) bere komunikazio korporatiboari lotuta edo abar mezuak iristen diren eta ez. Orduan, euki (eduki) beharko ditu jarrita. Baina sarrera-ontziaren kontrola hartzea oso garrantzitsua da, sentitzeko nolabait ez daukagula hor pila digital bat gure zain, ezta?


Ehunka euskaltzalek berdintasuna eta justizia eskatu diote Nafarroako Gobernuari - Nafarroa - euskalerriairratia.eus\nEhunka euskaltzalek berdintasuna eta justizia eskatu diote Nafarroako Gobernuari\nEuskalerria Irratia 2019-10-21 07:44\nAusardia eskatu zioten Gobernuari, euskararen dekretuaren kontrako epaiaren aurrean, euskaldunen hizkuntz eskubideetan atzerapausorik egon ez dadin. Ehunka lagun, milatik gora, bildu ziren larunbat eguerdian, Kontseiluak eta euskalgintzak deituta Nafarroako Jauregiaren aurrean egindako elkarretaratzean.\nElkarretaratzearen ostean, Kontseiluko Paul Bilbaok, ELA sindikatuko Imanol Pascualek eta LAB sindikatuko Imanol Karrerak hartu zuten hitza. Bilbaok ausardia eskatu zion behin ta berriz Maria Chiviteren Gobernuari, epaiak sortutako egoerari aurre egiteko. “Uneotan soilik bi bide ditu Gobernuak, bereizkerian eta gehiegikerian oinarritutako iraganeko politiketara itzultzea, edo benetan berdintasuna, kohesioa eta justizia ardatz izango dituen politika bat abiatzea”.\nUGT sindikatuaren jarrera salatu zuten Pascualek eta Karrerak, “Paradoxikoa da teorian eskubideak zaintzeko egon behar lukeen erakunde batek hizkuntz eskubideak bermatzeko neurrien kontra egitea”, adierazi zuten. Hiru bozeramaleek, berehalako neurri bezala, epaiaren kontrako helegitea aurkeztea eskatu zioten Gobernuari.


About: dbpedia-eu:Gabriel_Fahrenheit Goto Sponge NotDistinct Permalink\nDaniel Gabriel Fahrenheit (Danzig (Gdansk), 1686ko maiatzaren 14 - Haga, 1736ko irailaren 16a) fisikari eta ingeniari alemaniarra, lan gehiena Herbehereetan egin baitzuen ere. °F Fahrenheit tenperatura eskalak bere izena darama. Eskala hau, Celsius eskala baino askoz aurretik ere erabiltzen zen.


Hasiera / Denda / ESNEA / Ardi-esne kizkilurrin zaporearekin\nArdi-esne kizkilurrin zaporearekin\nHarri errearen zaporea. Gure ardien esne pasteurizatua eta homogeneizatua “kizkilurrin” edo “erre” zapore arin batekin. “Kizkilurrin” zapore tradizionala ematen diogu inolako gehigarririk gabe, etxean lana kentzeko eta gaztanbera tradizionala jan ahal izateko aintzinako erara baina errazago eta azkarrago.\nLeche de oveja al kizkilurrin quantity\nDeskripzioa: Ardi-esne pasteurizatua eta homogeneizatua gaztanbera egiteko erre zapore tradizonalarekin –kizkilurrin-.\nPisua: Litro 1\nOsagaiak: Ardi esne pasteurizatua eta homogeneizatua.\nKontserbazioa: Hotzean kontserbatu. Tª=1-8ºC Behin irekiz gero, 1-2 egunetan kontsumitu.\nBalio kaloriko 382kJ/93 Kcal\nGantzak 5,9 g\nGantz aseak 4,3 g\nKarbohidratoak 4,8 g\nProteinak 4,9 g\nKaltzioa 180 mg (23%VRN*)


DEUTERONOMIOA 1, Elizen Arteko Biblia (Biblia en Euskara, Traducción Interconfesional) (EABD) | Chapter 1 | The Bible App | Bible.com\n1Hauek dira Moisesek Israel herri osoari zuzenduriko hitzaldiak, Jordanez beste aldean, basamortuan, Sufen aurrez aurre dagoen haranean, hau da, Paran eta Tofel, Laban, Hatzerot eta Di-Zahaben arteko haranean.#Israel osoa 5,1; 27,9; 29,1; 31,1; 32,45. 2Hamaika eguneko ibilaldia dago Horebetik Kadex-Barnearaino Seir mendialdeko bidetik#1,2 1-2 tx.etako adierazpen geografikoak ez dira gehiago aipatzen liburuan. Zenbakiak liburutik hartuak dira neurri batean, eta bi liburuak elkarren artean lotzeko hemen ezarriak..\n3Berrogeigarren urteko#1,3 Berrogeigarren urtea: Egiptotik irtenez gero. hamaikagarren hilaren lehen egunean mintzatu zitzaien Moises israeldar guztiei, Jaunak aginduriko guztia adieraziz, 4Hexbonen bizi zen amortarren errege Sihon eta Axtarot-en eta Edrei-n bizi zen Baxango errege Og garaitu eta gero.#Sihon eta Og erregeak 2,24—3,11; Zen 21,21-35; Jos 2,10; 12,2-6; Sal 136,17-22. 5Moises ondorengo irakaspena azaltzen hasi zitzaien israeldarrei Jordanez beste aldean, Moab lurraldean.\nMOISESEN LEHENENGO HITZALDIA: BERROGEI URTE BASAMORTUAN (1,6—4,43)\nJainkoak Horeb menditik abiatzeko agindu\n6Moisesek esan zuen: «Honela mintzatu zitzaigun Jauna geure Jainkoa Horeb mendian: Luzaro egon zarete jadanik mendi honen ondoan. 7Abia zaitezte eta joan amortarren mendialde eta inguruetara: haranera, mendialdera eta Xefela lautadara, Negevera eta kostaldera, kanaandarren lurraldera eta Libanora, Eufrates ibai handiraino#1,7 Tx. honetako deskripzioak agindutako lurraldearen muga idealak adierazten ditu (ik. Ir 23,31 oh.).. 8Hara, eskura ematen dizuet lurralde hori: joan eta jabetu nik, Jaun honek, zuen arbaso Abraham, Isaak eta Jakobi eta beraien ondorengoei zin eginez agindutako lurraldeaz#1,8 arbasoei agindutako lurraldea: Hasiera liburuan bezala (ik. 12,2 oh.), Dt-an ere askotan errepikatzen da antzina arbasoei egindako lurraldearen agintzaria (1,35; 6,10.18.23; 9,5; 10,11; 11,9; 19,8; 20,16; etab.), Pentateukoko beste liburuetan ere maiz aipatua izan den agintzaria (ik. Ir 3,8 eta oh.; Lb 14,34; 26,32; Zen 20,24)..\nHerriarentzat epaile eta buruzagiak ezarri\n(Ir 18,13-26 eta Zen 11,11-17)\n9«Orduan esan nizuen: Nik bakarrik ezin zaituztet eraman:#epaileen eginkizuna 16,18-20; 17,8-13; 25,1-3. 10Jaunak zeuen Jainkoak ugaldu egin zaituzte eta, egun, zeruko izarrak bezain ugari zarete#1,10 ugari zarete: Lurraldearen dohaina oraindik agintzari den bitartean (ik. 1,8), ondorengotza ugariaren agintzaria betea da dagoeneko (ik. Has 12,2 oh.; 47,27; Ir 1,7 oh.)..#izarrak bezain ugari 10,22; 28,62; Has 15,5+. 11Jaunak zeuen arbasoen Jainkoak mila bider ugariago egin eta bedeinka zaitzatela, hitzeman dizuen bezala. 12Baina nola eraman dezaket nik bakarrik zuen arazo eta auzien zama? 13Aukera itzazue leinu bakoitzetik gizon jakintsu, buruargi eta trebatuak, eta zuen buru ezarriko ditut.\n14«Nire proposamenari ongi irizten zeniotela erantzun zenidaten. 15Orduan, zuen artetik gizon jakintsu eta trebatuak hartu eta zuen buru ezarri nituen: mila, ehun, berrogeita hamar eta hamarreko taldeen buru; eta leinuentzat funtzionarioak izendatu nituen.\n16«Agindu hauek eman nizkien zuen epaileei: “Herritarren auziak entzun eta zuzenbidez erabakiko dituzue, auziok beste herritarrekin nahiz etorkinekin izan. 17Ez duzue alderdikeriaz epaituko: entzun txikiei handiei bezala, eta ez izan inoren beldur, Jainkoa baita benetako epailea. Auziren bat zailegia gertatzen bazaizue, jo niregana eta neuk erabakiko dut”.#Ez epaitu alderdikeriaz Lb 19,15; Es 24,23; St 2,9. Ik. 10,17+. 18Aldi hartan bertan, egin behar zenuten guztiaz aginduak eman nizkizuen.\nAginduriko lurraldera bidean\n19«Beraz, Jaunak gure Jainkoak agindu bezala, Horebetik abiatu eta ikusi duzuen basamortu handi eta beldurgarri honetan barrena ibili ginen, amortarren mendialdera bidean, Kadex-Barneara iritsi arte. 20Orduan esan nizuen: Jaunak gure Jainkoak ematen digun amortarren mendialdera iritsi zarete. 21Begira, Jaunak zeuen Jainkoak eskura ematen dizue lurraldea. Joan eta jabetu hartaz, Jaunak zuen arbasoen Jainkoak hitzeman bezala. Ez izan beldur! Ez kikildu!\nMoisesek ikertzaileak bidali aurretik\n22«Zuek niregana etorri eta esan zenidaten: Bidal ditzagun aurretik zenbait gizon lurraldea ikertzera, zein bidetatik joan eta zein hiritara sartu jakinaraz diezaguten.\n23«Ongi iruditu zitzaidan proposamena, eta hamabi gizon bereizi nituen, leinu bakoitzeko bat. 24Haiek mendialderantz abiatu eta, Exkol#1,24 Exkol: Ik. Zen 13,23 eta oh. ibarrera iritsirik, inguruak ikertu zituzten. 25Hango zenbait fruitu hartu zuten eta, itzultzean, Jaunak geure Jainkoak ematen zigun lurraldea#1,25 ematen zigun lurraldea: Lurraldearen agintzaria betetzear dagoela adierazten duten formulak (ik. 1,21; 2,29; 3,20; 4,1.21.40; 5,31; 12,1; 15,4; 16,20; 17,4; 18,9; etab.) txandatuz doaz Dt-an arbasoei egindako agintzaria (ik. 1,8 oh.) adierazten dutenekin. ederra zela adierazi ziguten.#lurralde ederra 1,35; 3,25; 4,21; 6,18; 8,7; 9,6 11,17; Zen 14,7; Jos 23,13.\n26«Zuek, ordea, ez zenuten igo nahi izan, baizik eta Jaunaren zeuen Jainkoaren esana desobeditu 27eta etxoletan marmarrean hasi zineten, esanez: Gorrotoa digulako atera gaitu Jaunak Egiptotik, amortarren esku utzi eta suntsitzeko. 28Nora joko dugu orain? Mandatariek adore gabe utzi gaituzte esanez, hango jendea gu baino handiagoa eta indartsuagoa dela, hiriak handiak, zerurainoko harresiz inguratuak, eta Anak erraldoiaren ondorengoak#1,28 Anaken ondorengoak: Ik. Zen 13,22 oh. ere ikusi dituztela.#Anaken ondorengoak 9,1-2; Zen 13,22.28; Jos 14,12. Ik. 2,10-11.20-21.\n29«Nik esan nizuen: Ez ikaratu! Ez izan haien beldur!#Ez izan etsaien beldur! 1,21; 3,22; 7,18.21; 20,1-4; 31,6.8; Jos 1,9; 8,1; 10,8. 30Jauna zeuen Jainkoa aurretik doakizue eta zuen alde borrokatuko da, Egipton zuen begi-bistan egin zuen bezala;#Jauna zuen alde borrokatu 3,22+. Egipton egin zuen bezala 29,1-2. 31basamortuan ere ikusi ahal izan duzue nola Jaunak zeuen Jainkoak, aitak bere haurra bezala, ekarri zaituzten honaino bide guztian zehar.#Jaunak Israel eraman Os 11,3-4; Eg 13,18. aitak semea bezala Ir 4,22+; Is 63,16; Jr 31,9.\n32«Hala eta guztiz ere, ez zineten Jaunarengan zeuen Jainkoarengan fidatu, 33etxolatzeko lekua zuei aurkitzeko, bera bidean aurretik zihoakizuen arren, gauez suaren bidez bidea argituz, eta egunez lainoaren bidez gidatuz.#lainoa Ir 13,21+.\nJaunak israeldarrak zigortu\n34«Aditu zituen Jaunak zuen marmarioak eta, sumindurik, honela egin zuen zin: 35Belaunaldi gaizto honetako gizaseme batek ere ez du ikusiko zuen arbasoei zin eginez agindutako lurralde ederra,#Egiptotik ateratako belaunaldia 2,14; Zen 14,21-23.29-30; Sal 95,10-11. arbasoei agindutako lurraldea 1,8; 6,10; 7,13; 8,1; 9,5; 10,11, etab.; 31,20; 34,4; Has 12,7+. 36Jefuneren seme Kalebek izan ezik: honek, bai, ikusiko du, eta berari eta beraren ondorengoei emango diet ikertzen ibili den lurraldea, guztiz leiala izan baitzait.#Kaleb eta ondorengoak Zen 14,24+.\n37«Zuen erruz, nirekin ere haserretu egin zen Jauna, eta esan zidan: Zu zeu ere ez zara lurralde horretan sartuko.#Jauna Moisesekin haserretu 3,26; 4,21; 32,50-52. Ik. Zen 20,12. 38Nunen seme Josue, zure laguntzailea, izango da sartuko dena. Emaiozu adore, berak eskuratuko baitio lurraldea Israel herriari.#Josue 3,21.28; 31,7-8; 34,9; Zen 27,18-23; Jos 1,1-2. 39Zuen seme-alabak, gatibu eroriko zirela zeniotenak, ongia eta gaizkia bereizteko gai ez diren haurrak, sartuko dira lurraldean: horiei emango diet eta bertako jabe izango dira.#gatibu eroriko zirela zeniotenak Zen 14,3. 40Zuei dagokizuenez, egin bira eta jo basamorturantz, Itsaso Gorrirantz#1,40 Itsaso Gorria: Ik. Zen 14,25 eta oh..#jo basamorturantz Zen 14,25.\nAmortarrek israeldar errebeldeak garaitu\n41«Zuek erantzun zenidaten: “Bekatu egin dugu Jaunaren aurka! Baina orain borroka egingo dugu, Jaunak geure Jainkoak agindu digun bezala”. Eta guztiok armak hartu zenituzten, mendira aise igoko zinetelakoan. 42Baina Jaunak esan zidan: Agindu ez igotzeko borrokara, ni ez bainago beraiekin. Etsaiek hondatu egingo dituzte.\n43«Esan nizuen arren, ezentzun egin zenidaten. Desobeditu egin zenioten Jaunari eta, zeuen ausarkerian, mendira igo zineten. 44Orduan, mendialdean bizi ziren amortarrek, bidera irten eta erle-piloak bezala pertsegituz, garaitu egin zintuzteten Seirtik Hormaraino. 45Itzuleran, negar egin zenuten Jaunaren aurrean, baina ez zizuen aditu, ez jaramonik egin. 46Horregatik gelditu zineten hainbeste denbora Kadexen bizitzen.


Zeruko Argia, 30 zk., 1963-09-22\nGauzak milla iduri eta arpegi ezberdin agertzen dituzte ta oietatik bat bakarrik begiratzen badegu, besteak alde batera utzita, gure ezagutza guztiz okerra izango da noski.\nErrealitatea ez mazkaltzeko, ez desmoldatzeko, bere arpegiak bana banaka ikustea ezta aski, guziak batean atzeman bear ditugu.\nBaita ere, gure pentsaera oso batzuna ta nastagarria da ta barnea azaltzeko amaika gauza batean esan bearko genituke. Ortarako, gutxienez iru edo lau ao izatea oso komeni izango litzaiguke. Zoritxarrez, mundu guziak dakin bezela, ao bat bakarrik degu gizonok. Ainbeste asmoerako aborik gutxiegi.\nPentsatu leguna esateko, au-ori-ura batean esan bearko genuke, bañan nola konpondu ortarako ao bakar batekin?\nOrduan, badakizute gauzak nola gertatzen diran. Nik «au» esaten badet, «ori ez ta ura ez» esan nai dedala pentsatuko dute besteak. Zenbat eztabaida ta «desakordio» sortzen diran emendikan!\nNere adixkide aundi Intxausti'tar Aitak nik argitaratutako «Aurrerontz ala atzerontz» izenburuko artikuloari burua oarpen oso sentsudun batzuk egin dizkio. Bat nator osotoro berekin. Bi ideiak eztira alkar aurkez, bi alde ezberdiñetatik sortu baidira. Itz batean: ezta prolemik eta bion artean gudarik ezta izango noski.\nBeste adixkide batek nere artikuloak oso inteletualak dirala esan dit eta ez dagozkiola astekari oni.\nAdixkide au oso gizon xelebrea ta jatorra da eta au esan dit areago. «Utikan inteletualak! Emen ez degu jende ori bear, baizik langille onak ta 'efetibuak'. Ijituak baño inteletualak kaltegarriagoak dira. Mikeleterik balira oraindik, probintzi kanpora bialdu bearko zenituzteke inteletuala danak».\nBear bada arrazoi pixka bat badauka nere adixkideak.\nInteletuala itzala aundiko jende izan oi dira alde guzitan. Frantzian batez ere nun nai arkituko dituzute «saltxa guzitan perrexilla» erderaz esaten dan bezela. Larousse'n iztegiak dionez inteletualak «gogo-gauzak bereziki maite dituzten presonak» izaten dira. Zein dira orduan egiazko inteletualak? Auskallo.\nBuru lanetan ari geranok liburu asko erabiltzen degu, bai. Bañan egia eztago idaztitan, baizik gauzen izatean. Batzutan liburuak ez digute eguzkiaren argia ikusten uzten.\nBaserritarrak, berriz, liburu gutxi, geienetan batere ez, bañan... beren pentsaera, beren biziari buruzko ideiak, bai sakon ta zorrotzak!\n«Kontuz ibilli liburu bakarra dun gizonarekin» esaten omen zuten erromatarrak ta oso ondo esana nere ustez.\nNik ere liburu bakarranduna izan nai nuke bañan bidez aldatzeko berandu xamar iruditzen zait. Barkatu, adixkide ta lagun maitea!


Bizkaiko taldea, Abadiñoko bost pilotarigaz, Bote Luzeko hirugarren txapela lortzen ahaleginduko da Berrizen - Berriz - Anboto.org\nBizkaiko taldea, Abadiñoko bost pilotarigaz, Bote Luzeko hirugarren txapela lortzen ahaleginduko da Berrizen\nJoseba Derteano 2019-09-06 11:00\nEuskal Herriko Bote Luzea Pilota Txapelketak laugarren aldia hasiko du asteburuan. Azken urte bietako txapelak Bizkaiko taldeak irabazi ditu, eta aurten faboritoen artean dago hirugarrena lortzeko. Bizkaiko taldea 12 pilotarik osatzen dute eta euretako bost abadiñarrak dira: Ander Antxia, Egoitz Amantegi, Aitor Arabiourrutia, Jon Arana eta Asier Aspuru.\nTxapelketa Berrizko pilotaleku irekian hasiko da, zapatu honetan. 18:30ean hasita, Bizkaiko taldeak eta Gipuzkoako batek neurtuko dituzte indarrak. Aurten, protagonismo berezia izango du Berrizko pilotalekuak. Izan ere, lehenengoz, hantxe jokatuko da finala, urriaren 19an. Beraz, Bizkaiak etxean lortu dezake modalitate honetako hirugarren txapela. Aurreko biak Laudion eta Oiartzunen jokatutako finaletan eskuratu zituen.\nAurtengo txapelketan sei talde arituko dira. Bizkaikoaz gainera, Gipuzkoako bik eta Ipar Euskal Herriko hiruk (Zuberoa, Lapurdi eta Behe Nafarroa) parte hartuko dute.\nFinala jokatu aurretik, euskal pilotariek beste hitzordu garrantzitsu bat izango dute. Urriaren 12tik 13rako asteburuan, Llargues pilota modalitateko Europako txapelketa jokatuko da Italian, eta euskal pilotariek osatutako selekzio batek han parte hartuko du. Llargues eta Bote Luzea pilota modalitateak antzerakoak dira jokatzeko moduari dagokionez, baina lehenengoan pilota txikiagoekin jokatzen da.


Euskadiko Artxibo Historikoak 'Irudia eta Historia 1839-1980' argazki erakusketa edegiko dau - bizkaie.biz\nEuskadiko Artxibo Historikoak 'Irudia eta Historia 1839-1980' argazki erakusketa edegiko dau\nBizkaie! 2021-06-08 12:07 Kulturea\nBagilaren 9an edegiko dabe Artxiboen Nazinoarteko Egunagaz bat eginez.\nErakutsiko diran argazkiek Euskal Herriaren joana eta historia hobeto ulertzen lagunduko deutse bisitariei. Euskadiko Artxibo Historikoak bere funts eta bildumako erretratuakaz atondu dau erakusketea, historiako momentuetara ibilbidea proponiduta.\nErretratuak hainbat jatorritakoak dira: Alde batetik, XX. mendearen bigarren erdialdeko erretratugileen lanak, profil eta ibilbide desbardinetakoak. Erakusketa honek German Elorzaren, Manu Leguinecheren edo Juantxu Rodríguezen lanak batzen ditu. Bestetik, badagoz Eusko Jaurlaritzako artxibo historikoko espedienteetan gordetako erretratuak be, 1936 eta 1945. urteen artekoak. Artxiboko bilduma orokorraren parte diran XIX. mende amaierako erretratuak be ikusi daitekez.\nBagilaren 9an inaugurauko dan erakusketa iraunkorrean ia mila erretratu erakutsiko dira, horreetatik 70 inguru formatu handikoak. Erakusketea Euskadiko Artxibo Historikoko sarrerearen eta lehenengo pisuaren artean banatuta dago.\nEuskadiko Artxibo Historikoak euskaldunen Historia osotzen eta ezagutzen laguntzen daben dokumentuak batzen ditu. Gaur egun zeregin garrantzitsu bi ditu: Batetik, lehen aldiz 1936an eratu zan Eusko Jaurlaritzeak eta horren inguruko erakundeek sortutako agirien bilgunea izatea eta bestetik, herritarrek, banaka edota era kolektiboan, denporan zehar produzidutako mueta guztietako dokumentuak jasoten ditu.\nEuskadiko Artxibo Historikoaren ardurea da agiri horreek guztiak hartu, sailkatu, gordet eta herritarren eta ikerlarien eskura jartea.\nGaur egun, Euskadiko Artxibo Historikoak 80 artxibo-funts baino gehiago gordetan eta babesten ditu. Zati handi bat webgunean konsultau daiteke hemen.


El consejero de Fomento anuncia un área logística en Sakana - Sakanako AHT Gelditu! Elkarlana\nEl consejero de Fomento Anai Astiz dió ayer comienzo a las obras del TAV en Cadreita, tal y como ya comentabamos aquí. Durante su visita a las obras, Astiz anunció que el objetivo del Gobierno de Navarra es contar con tres plataformas logísticas para mercancías en la Comunidad foral. A la ya prevista en Pamplona, se uniría el deseo de tener una más en la Ribera y otra en la zona norte, concretamente en la Sakana.\nSobre Sakana, Astiz declaró que "sería muy importante tener otra zona logística de mercancías. Estamos viendo que nuestros competidores -en referencia a otras regiones-, han definido zonas logísticas muy cercanas a Navarra. Todo el mundo sabe que van a ser núcleos que marcarán el desarrollo económico. Hagamos que la zona norte tenga su desarrollo, cuando estamos viendo lugares como la Sakana con problemas de deslocalización y frenazo de actividad", añadió.\nAsi mismo, y en lo referente a la conexión con la Y vasca, Astiz afirmaba que tendrá que estar definida para octubre de 2012.\nEn este blog ya hemos analizado los problemas de las areas logisticas, que ocupan grandes extensiones de terreno y no generan apenas puestos de trabajo.\n[Eguneraketa, azaroaren 10] Informazio geihago Guaxieko berri batean:\nGarraiorako eta Logistikarako Nafarroako Agentziaren (GLNA) web orrian daude Irurtzun eta Altsasu inguruko logistika guneen bideragarritasun ikerketaren aurkezpenak (PDF formatuan). Ikerketa horiek hiru helbururekin egin zituzten. Alde batetik, gune logistikoa jartzeko inguru bakoitzerako kokapen egokia bilatzea. Bestetik, kokapen bakoitza funtzionalki diseinatzea eta bere bideragarritasun ekonomikoa zehaztea. Eta, azkenik, lehentasunak eta aurrekontu gaitasuna kontuan izanik denbora programazioa egitea. Bideragarritasun eta beharren ikerketak teknikoa egiterakoan “ez zen udal ordezkarien iritzirik jaso objektibotasuna bermatzeko”.\nAgentziak logistika gune guztien inguruko ikerketak egin ditu. Dokumentazioa eskutan, Nafarroako Gobernua izan beharko da zein logistika gune egiten hasten den. Hasiera batean 2015 eta 2025erako epeak markatzen baziren ere, egun bizi dugun ekonomia-krisiak Nafarroako Gobernuaren erabakian pisua izanen du.\nGLNAk Arakil inguruan garraiorako zerbitzu gune bat jartzea aurreikusi du eta horretarako 5 kokagune aztertu ditu. Aurreikusitako logistika guneak 45.500 metro karratu izanen lituzke, lehendik estimatutakoa baino 4.500 metro karratu gutxiago. Ibilgailuei zerbitzua emateko gunea (gasolindegia, aparkalekua, tailerra…) eta kamioilari eta turismoei zerbitzua emateko gunea (jatetxea, hotela, denda…) lituzke. Logistikarako erabil litekeen pabilioi txikiren bat ere egon daitekeela aurreikusten dute.\nBurunda mendebaldean industria jarduera handia egoteaz gain, garraio eta logistikaren ikuspegitik oso garrantzitsua dela nabarmentzen du agentziak. Altsasu inguruan logistika gunea jartzeko bost aukera aztertu dituzte. Aukeratutako tokian bi fasetan eraikiko litzatekeen 253.000 metro karratuko gunea eraikiko litzateke. Haren kostua 58,2 milioi eurokoa litzateke. Aurretik 50.000 metro karratu handiago egitea aurreikusia zegoen.\nGLNAko arduradunak logistika gunearen behin betiko kokapena aztertzen ari dira. Ondoren, udalez gaindiko plana egin eta onartu beharko litzateke. Horrek lur-sailak erosteko bidea zabalduko luke. Hirigintza plana etorriko litzateke ondoren eta, azkenik, lanak eginen lituzkete.\nanai área astiz fomento inicio logística obras tav


Euskalduntxarrak 2016/03/16 - Halabedi\nHalabedi > Podcast-ak > Kultura > Euskalduntxarrak 2016/03/16\nEuskalduntxarrak: Euskalduntxarrak 2016/03/16\nmartxoa 22, 2016 Euskalduntxarrak 0\nAste honetan Ibon izan dugu gurekin Gora Gasteiz dokumentalari buruz hitz egiteko. Oso dokumental ona Gora Gasteiz herri ekimena azaltzeko. Entzun ezazue irratsaioa, ikusi dokumentala eta IZAN KOLORE!!!\nGasteiz koloretsua nahi dugu eta!\n← “…o no sera”: las violencias de la economía.\nZURIA BELTZEZ – 61 – ARIMAK SUTAN (10-09-05) →


1. txarrantxa, txarrantxía. (d). izena. Carda para limpiar y suavizar el lino antes del hilado. Gurian be bazien artaiko aparatuak: txarrantxia. JJp./ Oiñ adornu moduan ikusten die txarrantxak. Zurezko laukia, burdinazko punta zorrotz, luze eta ugarikoa. Txarrantxaren hortzetan gelditzen zena zen harigai finena. Txarrantxak hanka-leku bat izaten du, hanka bertan sartu eta eusteko. Ik. karda. 2. txarrantxa, txarrantxía. (d). izena. Alanbre eztakaduna. Ik. alánbre-eztáka. 3. txarrantxa, txarrantxia. (d). izena. Etxearen egituran, zurajeak gogortzeko erabiltzen diren besoak. Normalean postetik frontalera botata ikusiko ditugu. Baina andaminoak gogortzeko ere erabiltzen dira. Andamiñua ein da, tak, txarrantxak ipini, da zertze giñuzen. Txarrantxia izaten da josi besua Sin. áspa. Ik. beso, saiets.


Montalbano Jonico. Azzerata la giunta comunale. - trmtv\nHome » » Montalbano Jonico. Azzerata la giunta comunale.\nMontalbano Jonico. Azzerata la giunta comunale.\nLo comunica il sindaco Vincenzo Devincenzis in seguito alla costituzione di un nuovo gruppo consiliare da parte di 2 assessori comunali eletti però in un gruppo differente: “appare ingiustificata o quanto meno anomala la costituzione di un nuovo Gruppo consiliare che si prefigge quale scopo quello del sostegno al Gruppo nel quale si è stati eletti”.\ninserito in il 5 Aprile 2013 alle 12:50


2019ko abenduaren 11az gero, INSSak zerbitzu bat jarri du enpresen eskura beren langileei aintzatesten zaizkien Gizarte Segurantzako prestazioetan egon litezkeen aldaketei buruzko informazio deskargatzeko, bai subsidioei buruz, bai lan-kontratuei, bai Gizarte Segurantzako enpresa-betebeharrei eragiten dieteni buruz.\nAipatu dataz gero, enpresa bakoitzeko RED Baimendunek aukera izango dute INSSEMPRESAS fitxategia (FIE) kontsultatzeko SILTRAren bidez edo, kasuak kasu, EDITRANen bidez.\nZerbitzu hau komunikatzeko bide segurua eta arina da, eta erraza da enpresetan nominak kudeatzeko erabiltzen diren aplikazioetan barne hartzen. Horregatik guztiagatik, enpresak Gizarte Segurantzarekiko dituen betebeharrak errazago betetzeaz gainera, langileak ere errazago kudeatu ahal izango ditu.\nInformazio-zerbitzuaren erabilera (2019ko abendutik aurrera)\nPrestazioetan izandako gorabeherak ebazteko prozedura: subsidioen inguruko gorabeherak, acredit@ gorabeherak\nINSSENPRESAK fitxategiaren diseinua\n2019ko abenduaren 11 az gero, enpresetako RED baimendunek zerbitzu honetara sartu ahal izango dira SILTRA aplikazioaren bidez.\nGerora, RED DIREKTORIOAren bidez sartu ahal izango da zerbitzu honetara.


Oñatiko ikastetxeetan ikasi duten 76 gaztek unibertsitatera sartzeko azterketak izango dituzte etzitik aurrera — Berbia\nOñatiko ikastetxeetan ikasi duten 76 gaztek unibertsitatera sartzeko azterketak izango dituzte etzitik aurrera\nOstiral eguerdira arte luzatuko diren probak Eibarren egingo dituzte ikasle oñatiarrek\nZuazola-Larraña institutuek 32. epai mahaiari dagokion aretoan egingo dituzte eta Txantxiku Ikastola eta Elkar Hezikoek berriz, 33. epai mahaiari dagokionean. Baina guztiak, Eibarko ingeniaritza eskolan. Eta Oñatitik-Eibarra joan-etorria egiteko autobusa antolatu da guztientzat, goizetan joateko eta eguerdian edo arratsaldean, bakoitzak dituen azterketen arabera, itzultzeko. Izan ere, selektibitateko azterketak asteazkenean eta ostegunean goiz eta arratsaldez eta ostiral goizean egingo baitira. Baina ikasle denek ez dituzte froga guztiak egin behar. Aurten, iaz moduan, komunak diren eta ondorioz derrigorrez egin behar diren hainbat ikasgai espezifiko moduan ere baloratuko baitira. Beraz, zenbait ikasle ez dira arratsaldetako azterketa espezifikoetara aurkeztuko. Arratsaldean azterketarik ez duten ikasle horientzat autobusa eguerdiko 13:00tan izango da Eibarren, eta arratsaldean berriz, 19:00tan. Herriko ikastetxeek propio antolatutako autobusak dira, esan bezala. Eibarra joateko postetxe aurrealdeko geltokitik irtengo da autobusa: asteazkenean, 7:40tan eta ostegun eta ostiralean berriz, 7:55tan.\nUnibertsitatera sartzeko ebaluazio proba egitera doazen oñatiarrak, 76 dira guztira: 42 Txantxiku ikastolakoak dira, 19 Elkar Hezikoak eta 15 Zuazola-Larraña institutukoak. Guztiek, etzi, goizeko 8:45etarako dagokien aretoan egon beharko dute Nortasun Agiriarekin eta matrikula ordain agiriarekin.\nAurten ez da aparteko nobedaderik egon selektibitate azterketen inguruan eta azken bi urteetako azterketa ereduaren parekoa izango da. Horrek esanahi du, ikasle guztiek komunak dituzten eta derrigorrean egin beharko dituzten azterketak bost izango direla: euskara, ingelesa, gaztelera, historia eta matematika. Gainera, euskara edota ingelesa ikasgai espezifiko moduan ere baloratuko dira, lehen esan bezala. Horiezaz gain, ikasgai espezifikoei dagozkien azterketak ere egin ahal izango dira nota altxatzeko.\nEkaineko deialdira aurkezten diren gehiengo zabal batek proba gainditzen du. Iaz esaterako, batek izan ezik, gainontzeko guztiek aprobatu zuten. Ekaineko lehen deialdiko azterketaldia gainditzen ez duenak, edo batxilergoko ikasgairen bat oraindik aprobatzeko duenak hurrengo aukera, uztailaren 3, 4 eta 5ean izango du.


Idoia Sagastizabalek, Energiaren arloko Euskal Taldearen bozeramaileak, gasaren prezioarentzat iragarritako muga lehenbailehen ezartzeko eskatu dio Teresa Ribera presidenteordeari, baina ohartarazi du neurri horretaz gain (arnasa hartu ahal izatea ekarriko duena) merkatu elektrikoan egiturazko erreformak egin behar direla.\nKontrol saioan hitza hartu duenean, Sagastizabalek ziurtatu du "iberiar salbuespena" deiturikoaren atzerapenak (iragarri zenetik 47 eguneko atzerapena darama) mesfidantza sortzen duela herritarrengan, bai erabiltzaile partikularrengan (fakturetan prezio oso altuak izaten jarraitzen dute), bai enpresengan (diruzaintzako tentsioak dituzte, marjinak ahalik eta gehien presatzen ari direlako). Nolanahi ere, eta Euskal Taldeak martxoan proposatutako neurri horren bozketan PSOE abstenitu egin zela gogorarazi ondoren, diputatu jeltzaleak beharrezkotzat jo du gasaren prezioa argitik bereiztea, baina ohartarazi du neurri hori egoeraren araberakoa dela eta ezin garela horretara mugatu.\n"Ezin dugu espero guztia aldi baterako karta batekin lortzea; egiturazko neurriak behar ditugu, eta merkatu elektrikoa erreformatu", ziurtatu du. Hala, eta besteak beste, PVPC tarifa birformulatzea eskatu du, soilik pull delakoari atxikita egon ez dadin, eta alderdi hori ez dago Europaren menpe eta gure esku dago; edo, bestela, epe jakin baterako merkatuari likidezia ematea. Era berean, gogorarazi du Gobernuak oraindik ez dituela martxan jarri energia primarioen enkanteak.\n“Hau ez bada merkatu elektrikoa erreformatzeko eta egiturazko erreformak proposatzeko unea, noiz izango da? Ezin gara aldi baterako neurri bakar batera mugatu; merkatu elektrikoaren premiazko erreforma hori behar dugu”, esan du.


EBELINA MANDARINA. CASTILLO SUAREZ. 9788497465670 Librería Chundarata\nNadia dut izena, ez dut anai-arrebarik, eta amarekin bizi naiz errepide ondoko pisu batean. Aita ez da gurekin bizi. Baina ez nire gurasoak bananduta daudelako, baizik ezin direlako elkarrekin egon. Nire aita kartzelan dago. Jaio nintzenean ere kartzelan zegoen.\tNiri ez zaizkit kartzelak gustatzen, hotzak eta zikinak direlako. Nik itsaso zabala maite dut, eta, nire aita non dag...


Trantsizioaren errelatoak - Kultura - Berria\nEgilea: Juan Gorostidi. Argitaletxea: Erein.\n1970eko hamarkadaren bigarren erdia da gune tenporal nagusia, Trantsizioa deitua. Sarreran, egileak dio «ez dugula [alabari ari zaio] gai hauei buruz modu zuzenean hitz egin gure artean». Hortik abiatuz, historiaren irakurketa pertsonala egiten du Gorostidik. Zazpi atal nagusitan banatuta, gertukotik orokorrera, orduko bizipen eta gai ugari jorratzen ditu. Zer gertatu zen 70etako herri-ekimenekin? Nola eraldatu zen euskal politika Trantsizioan? Nola jo zuten erreka belaunaldi haren utopiek?\nGorostidi gogorra da ezker abertzaleak eraikitako errelatuaren puntu batzuekin —manipulazio zabarra, suplantazio lotsagabea eta inpostura aurpegiratzen dizkio—; J. Zulaikaren irakurketari «zimetatik heldutako operazio intelektual sofistikatua» irizten dio; M. Urangarenari «erudizioz jantzitako sekulako axalkeria eta nahasketa»; eta jopuntuan ditu J. M. Odriozola, A. Olariaga, eta beste hainbaten interpretazioak ere. Itxaro Borda salbatzen du.\nAnbizio handia dago, lanaren dimentsioan eta jorratutako gaietan ez ezik, erabilitako tonu latzean eta erreferentzietan —Zizek, Sloterdijk, Arendt, etab.—. Historia pertsonala eta historia orokorra (mikroa eta makroa) uztartu ditu egileak, bigarrenera lerratuz ordea: istorio biografikoentzat leku gutxi dago, baina azterketa sozial eta historiko gisa ordena eta ñabardura falta dira, hala egituran nola estiloan —excursus luzeegiak, errepikapena, abstrakzioak, anaforen katramila, eta abar—. Ni poetikoaren tonua, berriz, dezente harroa da —baieztapen orokorrak, epai moralak, etab.—, eta ez dago tonua apalduko lukeen autoironiarik —autokritika ere, gutxi eta oso bukaeran—. Estilo eta egiturazko ahuldade orokorraren azken gradua huts gramatikalen parrasta luzea da. Zer esango genuke gaztelaniazko liburu bat erosi eta bertan «yo hemos venido» bezalakoak irakurriko bagenitu behin eta berriz? Hauxe da ba kasua. Irakurleari ez dio axola erantzukizuna norena den, baina ez dago onartzerik.


EKITALDI BIKOITZA IZAN DU HAURTZARO DANTZA TALDEAK!\nZenbaitetan gertatu ohi zaigun bezala, atzo, maiatzaren 26an, bi ekitaldi izan zituen Haurtzaro Dantza Taldeak, goizean Euskal Jaia eta Sagardo Egunean parte hartu zuten zenbaitek eta goizeko entsegu orokorra ondoren arratsaldeko Ibargain Musika Eskolaren ikasturte amaierako emanaldian parte hartu zuten besteek.\nGoizen goiz, Talde Horia eta Gerezien eta Udareen Taldea, Herriko Plazan elkartu ziren Euskal Jaiaren barruan kalez kale dantzan ibiltzeko. Eguraldi txarra zela eta ordea, Kontsejupean egin zuten emanaldia. Gipuzkoako hainbat dantza, hala nola, Makil Handi, Brokel Dantza, Makil Txiki eta Belauntxingoa, Bizkaiko beste hainbat, Banakoa edota Txontxongilo eta zenbait koreografia, Sagar Dantza, besteak beste, egin ondoren, amaiera ederra eman zioten dantzariek goizeko ekitaldiari Arin arin eta Fandango herrikoiarekin.\nArratsaldean berriz, dantzari helduenek, Ibargaingo Musika Eskolaren ekitaldian parte hartu zuten. Goizean Entsegu Orokorrean guztia ongi zehaztu ondoren, koreografia aski dotorea eskaini zuten arratsaldeko 20:15 inguruan Elorsoro Kiroldegira bertaratutako 25 dantzariek. Bejondeizuela dantzari guztiei zuen maisutasunagatik eta dantzari eskainitako denbora luzagatik!\nEskerrik asko aldi berean Ibargain Musika Eskolari, zuen emanaldi berezian parte hartzeko egindako gonpidapenagatik! Hurrengo urtera arte!\n*Argazki gehiago eta koreografiako bideoak "Argazkiak" edota "Bideoak" atalean.\nEgilea: Haurtzaro dantza taldea ordua: 01:36:00


Institutuko guraso elkarteak konfinatutako irakasleen ordezkoak eskatu ditu - Soraluze - Plaentxia.eus\nInstitutuko guraso elkarteak konfinatutako irakasleen ordezkoak eskatu ditu\nUbane Madera Zangitu 2020-09-16 08:32\nInstitutuko sarrera nagusia.\n“Oso haserre eta kezkatuta” daude Soraluze BHI Institutuko Keixeta Guraso Elkarteko kideak. Irailaren 11tik itxita dago institutua, eta, diotenez, hori horrela da Hezkuntza Sailak ez duelako konfinatuta dauden 9 irakasleendako ordezkorik bidali. Uste dute gertatzen ari dena ez dela ”osasun larrialdiaren” ondorioa, baizik eta “arazo ekonomikoa”. Oharra bidali dute komunikabideetara bizi duten “egoera jasangaitza” salatzeko eta irtenbidea "exijitzen" dute.\nSoraluze BHI Institutuko gurasoen ordezkariak oso kezkatuta daude ez baitute argi ikusten aurten zelan bermatuko duten euren seme-alaben hezkuntza, ikusita Soraluzeko Institutuarekin gertatzen ari dena.\nGogora ekarri dute joan den irailaren 11tik itxita dagoela herriko institutua, bertako 9 irakasle konfinatuta daudela eta oraindik Hezkuntza Sailak ez duela haiendako ordezkorik bidali. Hori ikusita, uste dute institutua itxita egotea “arazo ekonomikoa” dela eta ez “osasun larrialdiak” sortutakoa.\nEz dute onartzen jokabide hori; diote “egoera jasangaitza” dela “ikasleentzat, gurasoontzat, iraskasleentzat eta nola ez Zuzendaritzakoentzat”, eta irtenbidea “exijitzen dute”. "Non daude Hezkuntza Sailak agindu zituen 1000 irakasle horiek?", galdetzen dute.\n"Ikasgaiak ikasi gabe"\nHona hemen prentsa oharra osorik:\nSoraluzeko BHI institutuko Keixeta Guraso Elkarteko kideok oso haserre eta kezkaturik gaude.\nIrailaren 10ean institutuko irakasle batek Covid-19 PCR proban positibo eman zuen. Kontaktu zuzenak argitu eta PCR proba egin ahal izateko, irailaren 11n ikastetxea itxi egin zuten.\nMomentu honetan, 9 irakasle daude konfinatuta, ikastetxea itxita eta ikasleak telematikoki ikasten. Baina ez normaltasun osoz: konfinatuta dauden 9 irakasle horien ikasgaiak ikasi gabe.\nOso haserre gaude!!! Hezkuntza Sailak ez du ordezkorik bidali. Arazoa ez da osasun larrialdia, arazo ekonomikoa baizik.\nAurten nola bermatuko dute gure seme-alaben Hezkuntza??\nNon daude Hezkuntza Sailak agindu zituen 1000 irakasle horiek??\nSoraluzen ikastetxe oso bat dugu itxita.\nHau al da Hezkuntza Departamentuak agindutakoa??\nEgoera jasangaitza da ikasleentzat, gurasoontzat, irskasleentzat eta nola ez Zuzendaritzakoentzat.\nArazo honi irtenbide bat ematea eskatzen eta exijitzen dugu.\nORDEZKOAK ORAIN SORALUZEN!!!!


Udako argazkirik onenen bila - Goierriko Hitza : Goierriko Hitza\nUdako argazkirik onenen bila\nGOIERRIKO HITZAK antolatutako XVI. Argazki lehiaketa martxan da. Irailaren 17rako aurkeztu behar dira irudiak. HITZAkideek sari bereziak lortzeko aukera izango dute\nUdako oporren oroigarririk onena izan ohi dira argazkiak. Baina momentu alaiak gogoratzeko ez ezik, sariak irabazteko ere balio dute. GOIERRIKO HITZAk 16. aldiz antolatu du Udako Argazki Lehiaketa. Irekia da lehiaketa parte hartu nahi duten guztientzat, baina HITZAkide direnek sari bereziak eskuratzeko aukera izango dute.\nDagoeneko zabalik dago lehiaketan parte hartzeko epea, eta irailaren 17ra arte bidali ahal izango dira argazkiak. Horretarako, GOIERRIKO HITZA-ren webgunean sartu eta Udako Argazki Lehiaketaren atala sakatu behar da. Bertan agertzen den formularioa bete eta argazkia zuzenean igo behar da plataformara. Lehiakide bakoitzak argazki bakarra aurkez dezake. Irailaren 18tik 28ra bitartean, berriz, irakurleek beraien argazki gogokoenaren aldeko botoa emateko aukera izango dute.\nLau sari guztira\nUdako 16. Argazki Lehiaketan hiru sari nagusi banatuko dira, eta beste bat irakurleek boto gehien ematen dioten argazkiak jasoko du. Argazki Onenaren sarirako partaidetza irekia izango da, eta HITZAkide direnek eta ez direnek parte hartu ahal izango dute. Manipelek eskainitako 60x100eko argazki handitua izango du saritzat.\nBi saririk potoloenak HITZAkideek bidalitako argazkien artean banatuko dira. Lehen saria nekazalturismo batean bi lagunentzako bi eguneko egonaldia izango da, Nekatur-ek eskainitakoa. Eta bigarren saria Gabiriako Korta jatetxeak eskainitako bi lagunentzako otordua.\nAzken saria irakurleek erabakiko dute, webgunearen bidez botoak emanda. 50x80ko argazki handitze bat jasoko du bozka gehien jasotzen duenak. Sari banaketa urriaren 7an izango da.\n· Lehiaketa. GOIERRIKO HITZAren Udako XVI. Argazki Lehiaketa.\n· Epeak. Irailaren 17a bitartean bidal daitezke argazkiak goierri.hitza.eus webguneko lehiaketaren atalean dagoen formularioaren bidez. Derrigorrezkoa da datu guztiak betetzea.\n· Parte-hartzea. Irekia izango da parte hartu nahi duten guztientzat. HITZAkideek, ordea, sari berezietarako aukera izango dute. Argazki bakarra aurkez daiteke.\n· Argazkirik onena. Manipelek eskainitako 60x100ko argazki handitua Kappa euskarrian.\n· Hitzakideen 1. Saria. Nekazal-turismo batean bi lagunentzako bi eguneko egonaldia (gosariak barne), Nekatur-ek eskainita.\n· Hitzakideen 2. Saria. Gabiriako Korta jatetxeak eskainitako bi lagunentzako otordua.\nIrakurleen botoa. Webgunean boto gehien jasotzen duen argazkiarentzat 50x80ko argazki handitua, Manipelek eskainia.\n· Sari banaketa. Urriaren 7an,19:00etan, Beasaingo Nafarroa23 estudioan.


Saskibaloi teknifikazio saioak Bergaran eta Eskoriatzan - Debagoiena - Goiena.eus\nSaskibaloi teknifikazio saioak Bergaran eta Eskoriatzan\nXabier Urzelai 2014-09-11 10:19\nUztailean ere koadrila polita batu zen Arrasaten, beste teknifikazio saio batean.\nEgubakoitz honetan, hilak 12, 19:30ean Eskoriatzan izango da lehenengo saioa (19:30ean, Manuel Muñoz kiroldegian), eta domekan egingo dute bigarrena, Bergaran (Labegaraieta, 17:00). Azu Muguruza eta Iurgi Caminos entrenatzaileek emango dituzte saiook.\nEgungo klubek dituzten beharrak hasetzeko –besteak beste etxeko entrenatzaileak hezten joatea– ezinbestekoak dira halako teknifikazio saioak, eta azpimarratzekoa da saiook antolatzeko elkarlanean jardun dutela bailarako saskibaloi talde guztiek: Aloña Mendik, Bergarak, Eskoriatzak eta Ointxek. Debagoieneko Udal Kirol Zerbitzuen babesa ere izan dute.\nBi saio, egubakoitzean eta domekan\nEgubakoitzean, 19:30ean Eskoriatzan izango da lehenengo saioa (19:30ean, Manuel Muñoz kiroldegian). Azu Muguruzak gidatuko du saioa, emakumezkoen EHU taldekoko entrenatzailea da bera. Eta, saioa gazteleraz izango da. Muguruzak planifikazioak duen garrantziaz egingo du berba. Domekan, ostera, (17:00, Labegaraieta) Iurgi Caminosek hartuko du erreleboa, Araberri basket klubeko entrenatzaileak, eta hau da saioaren izenburua: Entrenamendua prestakuntza mailetan. Hala, saio hori euskaraz izango da.\nKirola Arrasate Bergara Eskoriatza Oñati